pythainlp/thai-wiki-dataset-v4 huggingface dataset:
รายชื่อตัวละครในรามเกียรติ์

รายชื่อต่อไปนี้เป็นตัวละครที่ปรากฏในวรรณคดีเรื่อง รามเกียรติ์
พงศ์นารายณ์.
ท้าวโรมพัต.
ท้าวโรมพัตเป็นเจ้าเมืองโรมพัตตัน มีพระธิดาชื่อนางอรุณวดี เมื่อครั้งที่เมืองโรมพัตตันฝนไม่ตกที่เมืองโรมพัตตันมาเป็นเวลาสามปี เกิดทุพภิกขภัย จึงให้จัดพิธีขอฝน แต่ไม่เป็นผล ต่อมาทราบว่า มีฤๅษีตนหนึ่งชื่อกไลโกฎ บำเพ็ญตบะญาณแก่กล้าจึงทำให้เกิดฝนแล้งขึ้น ท้าวโรมพัตจึงให้นางอรุณวดี ไปทำลายพิธี โดยเข้าไปกอดและบีบนวด ทำให้ฤๅษีกไลโกฎ ตบะแตก
พระอโนมาตัน.
พระอโนมาตัน หรือ อโนมาตัน - พระ (พงศ์นารายณ์ - วงศ์กษัตริย์แห่งกรุงอโยธยา) เป็นกษัตริย์ครองกรุงอโยธยาองค์ที่ 1 เป็นต้นวงค์อโยธยา พระอโนมาตันเกิดจากดอกบัวที่ผุดขึ้นมาจากพระนาภีขององค์พระนารายณ์เมื่อเสร็จจากการสังหารหิรันตยักษ์ พระอิศวรสั่งให้สร้างเมืองและให้ชื่อเมืองว่า กรุงอโยธยา และประทานอาวุธวิเศษเพื่อปราบเหล่ายักษ์พาล ครองราชย์ได้ 60,000 ปี จึงได้สละราชบัลลังก์ให้ ท้าวอัชบาล
พรหมพงศ์และอสุรพงศ์.
อสูรพงศ์ลงกา.
<templatestyles src="Div col/styles.css"/>
<templatestyles src="Col-begin/styles.css"/>
วานรพงศ์.
วานรสิบแปดมงกุฎ.
ฝ่ายเมืองขีดขิน
ฝ่ายเมืองชมพู
ไม่ปรากฏว่าเป็นฝ่ายใด
วานรเตียวเพชร.
ฝ่ายเมืองขีดขิน
ฝ่ายเมืองชมพู
ไม่ปรากฏว่าเป็นฝ่ายใด
สัจจะ ๑๐ ประการ

สัจจะ ๑๐ ประการเป็นอัลบั้มชุดที่ 12 ของวงคาราบาว วางจำหน่ายในเดือนธันวาคม พ.ศ. 2535 จัดจำหน่ายโดย Musica และโปรโมตโดย ดี-เดย์ เอ็นเทอร์เทนเมนท์ (ปัจจุบันคือ วอร์นเนอร์ มิวสิก ไทยแลนด์) โดยมีเพลงในอัลบั้มนี้ทั้งหมด 10 เพลง และมีเพลงฮิตคือ "สัจจะ ๑๐ ประการ" , "ชนะภัย" , "ช้าก่อน" และ "สามช่าจงเจริญ"
ประวัติ.
อัลบั้มนี้ทำขึ้นหลังจากผ่านพ้นเหตุการณ์พฤษภาทมิฬและได้นายกรัฐมนตรีที่มาจากการเลือกตั้ง คือ ชวน หลีกภัย วงคาราบาวจึงได้ทำเพลงที่เกี่ยวข้องกับประชาธิปไตย เช่น เพลงมีเนื้อหาเสียดสีนายกรัฐมนตรีท่านนี้ในเพลง "ชวนป๋วย" ซึ่งในที่สุดก็ถูก คณะกรรมการบริหารวิทยุกระจายเสียงและวิทยุโทรทัศน์ (กบว.) สั่งห้ามออกอากาศ ถือเป็นเพลงสุดท้ายของคาราบาวที่ถูก กบว. สั่งห้ามออกอากาศ ก่อนที่ กบว. จะยกเลิกการตรวจพิจารณาเนื้อหารายการ โดยให้ผู้บริหารสถานีโทรทัศน์ตรวจพิจารณากันเอง และแปรรูปเป็นคณะกรรมการกิจการวิทยุกระจายเสียงและวิทยุโทรทัศน์แห่งชาติ (กกช.) หรือเพลงที่มีเนื้อหาส่งเสริมการปกครองระบอบประชาธิปไตยและกล่าวถึงเหตุการณ์ดังกล่าวเช่น "ชนะภัย", "ตามดูผู้แทน", "สัจจะ ๑๐ ประการ" โดยนำเสนอในรูปแบบเพลงร็อกเป็นส่วนมากและมีสีสันของดนตรีพื้นบ้านอยู่บ้าง เช่น การนำดนตรี 3 ช่ามาทำให้ร่วมสมัยในเพลง "ธนาคารโลก" และ "สามช่าจงเจริญ" อัลบั้มนี้จึงได้รับความนิยมและติดหูคนฟังอย่างสูง ภายหลังอัลบั้มนี้ถูกนำมาจัดจำหน่ายอีกครั้งโดยวอร์เนอร์ มิวสิก ไทยแลนด์
ดิมีเทอร์

ในศาสนาและตำนานกรีกโบราณ ดิมีเทอร์ (/dɨˈmiːtɚ/; Gay) เป็นเทพเจ้าแห่งการเก็บเกี่ยว ผู้ดูแลธัญพืชและความอุดมสมบูรณ์ของปฐพี ชื่อลัทธิบูชาของพระนางรวมถึงซิโต (Σιτώ) "สตรีแห่งธัญพืช" ในฐานะผู้ประทานอาหารหรือธัญพืช และเธสมอฟอรอส (θεσμός "thesmos": ระเบียบสวรรค์, กฎหมายไม่เป็นลายลักษณ์อักษร; "phoros": ผู้ให้, ผู้ถือ) "ผู้ประทานกฎหมาย" โดยเป็นเครื่องหมายการดำรงอยู่ของสังคมเกษตรกรรมอารยะ
วัดป่าสุทธาวาส

วัดป่าสุทธาวาส เป็นวัดที่ตั้งอยู่ที่ตำบลธาตุเชิงชุม อำเภอเมืองสกลนคร จังหวัดสกลนคร เป็นสถานที่มรณภาพของหลวงปู่มั่น ภูริทตฺโต
ประวัติ.
ปี พ.ศ. 2469 พระครูวิเวกพุทธกิจ (เสาร์ กนฺตสีโล) และหลวงปู่มั่น ภูริทตฺโต ได้มาพักจำพรรษา ณ เสนาสนะป่าบ้านบาก ในภายหลังจึงจัดสร้างวัดป่าสุทธาวาสขึ้น โดยมีนางนุ่ม ชุวานนท์, นางนิล ชุวานนท์ และนางลูกอินทร์ วัฒนสุชาติ เป็นผู้นิมนต์พระอาจารย์ทั้งสอง
สิ่งก่อสร้างภายในวัด.
พิพิธภัณฑ์พระอาจารย์มั่น ภูริทัตเถระ.
เนื่องจากวัดป่าสุทธาวาสเป็นสถานที่มรณภาพของหลวงปู่มั่น ภูริทตฺโต ภายในอาคารจึงมีอัฐิธาตุของพระอาจารย์มั่น และจำลองรูปเหมือนโดยสร้างเป็นหุ่นขี้ผึ้งในท่าขัดสมาธิขึ้น รวมทั้งมีการใช้สถานที่แห่งนี้เป็นพิพิธภัณฑ์เพื่อจัดแสดงเครื่องอัฐบริขาร อาคารนี้ก่อสร้างโดยสถาปัตยกรรมที่เรียบง่าย และดูใกล้ชิดกับธรรมชาติ อันเป็นการสะท้อนถึงการใช้ชีวิตของท่านตลอดทั้งชีวิตการอุปสมบท
เจดียจันทสารเจติยานุสรณ์.
จันทสารเจติยานุสรณ์ หรือ เจดีย์พิพิธภัณฑ์หลวงปู่หลุย จันทสาโร ก่อสร้างขึ้นตามพระราชประสงค์ของพระบาทสมเด็จพระมหาภูมิพลอดุลยเดชมหาราช บรมนาถบพิตร โดยพระองค์ทรงร่างแบบพระราชทานเบื้องต้นในการก่อสร้างอาคารหลังนี้และมีพระราชกระแสรับสั่งว่า 
"ควรสร้างเจดีย์ที่วัดป่าสุทธาวาส อำเภอเมือง จังหวัดสกลนคร ที่วัดนี้ มีอัฐิธาตุของพระอาจารย์มั่น ภูริทัตตเถระ ท่านจะได้อยู่ใกล้กัน"
หลังจากนั้นสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จทำพิธีเปิดเจดีย์พิพิธภัณฑ์หลวงปู่หลุย โดยภายในมีการจัดแสดงรูปเหมือนของ หลวงปู่หลุย จนฺทสาโร และเครื่องอัฐบริขารของท่านหลวงปู่หลุยด้วย
พระอุโบสถ.
เป็นอาคารตามรูปแบบไทย มีกำแพงแก้วรายรอบ ก่อสร้างขึ้นในสถานที่ที่เคยเป็นกุฏิที่ท่านมรณภาพ อีกทั้งยังเป็นที่ใช้ในการประชุมเพลิงพระอาจารย์มั่น ภูริทัตตเถระ ภายในพระอุโบสถมีพระพุทธรูปประจำวัด อาคารหลังนี้ใช้เป็นสถานที่ในการประกอบพิธีทางศาสนาต่าง ๆ
วัดพระธาตุนารายณ์เจงเวง

วัดพระธาตุนารายณ์เจงเวง เป็นสถานที่ตั้งพระธาตุนารายณ์เจงเวง ห่างจากตัวเมืองประมาณ 6 กิโลเมตร ตามถนนสายสกลนคร-อุดรธานี ตำบลธาตุนาเวง อำเภอเมืองสกลนคร จังหวัดสกลนคร เป็นสถาปัตยกรรมยุคขอมโบราณ 
ประวัติ.
วัดพระธาตุนารายณ์เจงเวง สร้างขึ้นพร้อมกันกับ "พระธาตุนารายณ์เจงเวง" หรือ "อรดีมายานารายณ์เจงเวง" โดยชื่อนี้ตั้งชื่อตามผู้สร้างโดยกลุ่มสตรีของพระนางนาเวงแห่งเมืองหนองหานหลวงมีการแข่งขันกลุ่มบุรุษชาวเมืองหนองหานน้อย เพื่อรอรับพระพระมหากัสสปะเถระ ซึ่งนำพระอุรังคธาตุไปบรรจุยังดอยภูกำพร้า โดยตกลงกันว่าหากฝ่ายหนึ่งฝ่ายใดสามารถสร้างพระธาตุเจดีย์ใหญ่เสร็จก่อนดาวเพ็กขึ้นฝ่ายนั้นจะเป็นผู้ชนะ
ตามตำนานอุรังคธาตุ กล่าวถึงโบราณสถานแห่งนี้ว่า ยังกล่าวว่า เมื่อพระมหากัสสปเถระและบริวารเดินทางมาถึงเมืองหนองหานหลวง กลุ่มสตรีชาวเมืองหนองหานได้ทูลขอแบ่งอุรังคธาตุ (กระดูกหน้าอก) ของสมเด็จพระสัมมาสัมพุทธเจ้า แต่พระมหาเถระผู้ใหญ่มิได้ทรงอนุญาตด้วยผิดวัตถุประสงค์ที่พระพุทธองค์ที่ตรัสไว้ให้นำอุรังคธาตุไปประดิษฐานบรรจุเจดีย์ที่ภูกำพร้า กลางลำน้ำโขง (พระธาตุพนม) แต่มิให้เสียศรัทธา พระมหากัสสัปะเถระผู้ใหญ่จึงมอบให้พระอรหันต์รูปหนึ่งไปนำพระอังคารธาตุจากที่ถวายเพลิงพระศพสมเด็จพระสัมมาสัมพุทธเจ้ามาประดิษฐานไว้ในพระเจดีย์แห่งนี้ จึงนับว่าพระธาตุนารายณ์เจงเวงเป็นโบราณสถานที่สำคัญของเมืองสกลนคร
เมื่อครั้ง พ.ศ. 2449 สมเด็จพระเจ้าบรมวงศ์เธอ กรมพระยาดำรงราชานุภาพเมื่อครั้งทรงดำรงตำแหน่งเสนาบดีกระทรวงมหาดไทย พระองค์ได้เสด็จตรวจราชการมณฑลนครราชสีมา และมณฑลอุดรอีสาน รวม 56 วัน โดยได้นิพนธ์ไว้ในหนังสือเรื่องเที่ยวที่ต่าง ๆ ภาคที่ 4 เกี่ยวกับเมืองสกลนครไว้ว่า “วันที่ 15 มกราคม ขี่ม้าไปบ้านนาเวง ระยะทาง 15 เส้น ไปตามถนนขอมสร้างไว้แต่ดึกดำบรรพ์ มีสะพานหินเปนสพานศิลาแลง ฝีมือขอมทำดีน่าดูอยู่แห่ง 1 เปนของสมัยเดียวกันกับเทวสถาน ที่ตำบลนาเวงมีเทวสถานเรียกว่า “อรดีมายานารายณ์เจงเวง” ตั้งอยู่บนเนินซึ่งมีซุ้มไม้ร่มรื่นดี..”
สิ่งก่อสร้างภายในวัด.
พระธาตุนารายณ์เจงเวง.
เป็นพระธาตุสร้างด้วยหินทราย มีลักษณะปรางค์แบบขอมที่ส่วนใหญ่สร้วบรางกันในสมัยนั้น ส่วนฐานก่อด้วยศิลาแลงขนาดใหญ่ องค์เจดีย์รูปทรงสี่เหลี่ยมมีซุ้มประตูแต่ละด้าน ภายใต้ซุ้มข้างบนสลักรูปนารายณ์บรรทมสินธุ์ ประดับด้วยกนกด้านขด มุมทั้งสี่ด้านขององค์พระธาตุ เป็นรูปนาคห้าเศียร
ปัจจุบัน มีพระครูศรีปริยัติวุฒิคุณ (สุวัฒน์ โกญทัญโญ ป.ธ ๕ M.A.) เป็นเจ้าอาวาส
จักรวาลในเปลือกนัท

จักรวาลในเปลือกนัท  เป็นงานเขียนเกี่ยวกับฟิสิกส์ทฤษฎีของ สตีเฟน ฮอว์คิง เล่าเรื่องต่างๆ ที่เกี่ยวข้องกับผลงานของตนในตำแหน่งศาสตราจารย์ลูคัสเชียน (ตำแหน่งศาสตราจารย์ ด้านคณิตศาสตร์ของ มหาวิทยาลัยเคมบริดจ์) เช่น Gödel's Incompleteness Theorem และ P-branes (เป็นส่วนหนึ่งของทฤษฎีซูเปอร์สตริง ในวิชากลศาสตร์ควอนตัม) ตีพิมพ์ในปี ค.ศ. 2001
"จักรวาลในเปลือกนัท" ได้รับรางวัลชนะเลิศ Aventis Prizes ประเภทหนังสือวิทยาศาสตร์ในปี ค.ศ. 2002 ถือว่าเป็นหนังสือที่ต่อเนื่องจากผลงานก่อนหน้านี้ของฮอว์คิง คือ ประวัติย่อของเวลา (A Brief History of Time) ซึ่งตีพิมพ์ในปี ค.ศ. 1988 และเป็นหนังสือขายดีเล่มหนึ่งของโลก "จักรวาลในเปลือกนัท" ฉบับภาษาไทยแปลโดย ดร. ชัยวัฒน์ คุประตกุล
วัดเจดีย์เหลี่ยม

วัดเจดีย์เหลี่ยม หรือ วัดกู่คำ ตั้งอยู่ติดกับถนนเกาะกลาง ตำบลท่าวังตาล อำเภอสารภี จังหวัดเชียงใหม่ ถูกสร้างขึ้นเมื่อปี พ.ศ. 1831 โดยพญามังราย มีจุดเด่นคือเจดีย์ทรงปราสาทจำนวน 5 ชั้น 20 องค์ มีลักษณะคล้ายคลึงกับเจดีย์กู่กุดในวัดจามเทวี และ สุวรรณเจดีย์ในวัดพระธาตุหริภุญชัยวรมหาวิหาร จังหวัดลำพูน ซึ่งเป็นรูปแบบสถาปัตยกรรมเจดีย์ในสมัยอาณาจักรหริภุญชัย
ประวัติ.
วัดเจดีย์เหลี่ยม หรือ วัดกู่คำ สร้างเมื่อ พ.ศ. 1831 โดยพญามังราย ซึ่งโปรดให้นำดินที่ขุดได้จากหนองต่างใกล้กับคุ้มของพระองค์ในเวียงกุมกามมาทำอิฐเพื่อก่อกู่คำ ตามตำนานพื้นเมืองเชียงใหม่กล่าวว่า
"เจ้ามังรายว่า คูมาสร้างเวียงกุมกามเปนที่เพิงใจนัก ควรคูจักก่อเจติยะไว้เปนที่ไหว้แลปูชาดีชะแล ในปีเปิกใจ้ สกราชได้ ๖๕๐ ตัว เจ้ามังรายจิ่งหื้อไพเอาดินหนองต่างมาก่อเจติยะกู่ฅำวันนั้นแล"
สันนิษฐานว่าการสร้างกู่คำในสมัยพญามังรายคงใช้อิฐประกอบกับศิลาแลง ซึ่งตำนานมูลศาสนากล่าวว่า 
"ท่าน (พญามังราย) ยินดีในศาสนาพระพุทธเจ้า จักใคร่กระทำบุญอันใหญ่ เป็นต้นว่าสร้างเจดีย์นั้น จึงให้อำมาตย์ทั้งหลายหาหินมาแล้วก็ให้ก่อเป็น 4 เหลี่ยม แต่ละด้านให้มีพระพุทธรูปเจ้า 14 องค์ แล้วให้ใส่คำแต่ยอดลงมาดูงามนัก ใส่ชื่อว่ากู่คำ แล้วให้ฉลองและถวายมหาทาน กับทั้งเครื่องอัฐบริขารแก่สงฆ์เจ้ามากนักแล"
หินที่กล่าวในตำนานมูลศาสนา คงหมายถึงศิลาแลง ซึ่งสอดคล้องกับคำบอกเล่าของผู้สูงอายุเกี่ยวกับลักษณะของเจดีย์กู่คำก่อนการบูรณะเมื่อ พ.ศ. 2451 ว่า มีสภาพเป็นเจดีย์กลวง ข้างในเจดีย์มีทางเข้าออกได้ ภายในก่อด้วยศิลาแลงทั้งนั้น แต่ข้างนอกก่อเป็นอิฐมี 5 ชั้น
โคลงนิราชหริภุญชัยสมัยพญาแก้วผู้แต่งได้กล่าวถึงวัดกู่คำว่า เป็นวัดที่พญามังรายสร้างเพื่อบรรจุอัฐิพระมเหสีของพระองค์พระองค์หนึ่ง ซึ่งกล่าวไว้ดังนี้
แต่หลักฐานจากจารึกสถานที่ประดิษฐานพระธาตุ พ.ศ. 2006 สมัยพญาแก้วเช่นเดียวกัน กล่าวว่ากู่คำเป็นที่ประดิษฐานพระบรมสารีริกธาตุ "กู่คำกูมกามไว้ธาตุดู(ก)คางขวา"
เจดีย์กู่คำมีลักษณะเป็นสี่เหลี่ยมมีพระพุทธรูปยืนด้านละ 15 องค์ แต่ละด้านมีซุ้มพระชั้นละ 3 องค์ มี 5 ชั้น รวมทั้งหมด 60 องค์ เป็นการลอกเลียนแบบเจดีย์กู่กุด วัดจามเทวี เหตุที่ได้ชื่อว่ากู่คำ เพราะมีการประดับด้วยทองคำลงมาตั้งแต่ยอด แต่เนื่องจากได้รับการบูรณะครั้งใหญ่เมื่อ พ.ศ. 2451 โดยรองอำมาตย์เอก หลวงโยนะการพิจิตร (หม่องปันโหย่ อุปะโยคิน) คหบดีชาวพม่า ทำให้พระพุทธรูป ซุ้มพระ ลายพรรณพฤกษากลายเป็นรูปแบบศิลปะพม่าไป และมีการเพิ่มพระพุทธรูปนั่งอีก 4 องค์ รวมทั้งหมด 64 องค์ เพื่อให้เท่ากับอายุของรองอำมาตย์เอก หลวงโยนะการพิจิตร (หม่องปันโหย่ อุปะโยคิน) ในขณะนั้นด้วย 
เนื่องจากกู่คำมีความสำคัญ จึงได้รับการทำนุบำรุงสืบต่อกันมา จากการขุดแต่งบูรณะและศึกษาของสายันต์ ไพรชาญจิตร์ ชี้ให้เห็นว่า การก่อสร้างลานประทักษิณและกำแพงแก้วของวัดกู่คำตั้งแต่ครั้งแรกจนปัจจุบัน มีการก่อสร้างมาแล้ว 7 ครั้ง
อนึ่ง วันที่ 8 ธันวาคม พ.ศ. 2539 มีการค้นพบเศษชิ้นส่วนจารึกอักษรไทยสุโขทัย อายุพุทธศตวรรษ 19–20 บริเวณนอกกำแพงแก้วด้านทิศตะวันตกของเจดีย์กู่คำ ซึ่งรูปอักษรและรูปสระในจารึกมีลักษณะใกล้เคียงกับจารึกพ่อขุนรามคำแหงมาก เป็นหลักฐานสำคัญที่บ่งบอกถึงอารยธรรมการใช้อักษรภาษาของกลุ่มชนคนไทยแถบลุ่มแม่น้ำปิงในช่วงสมัยปลายพุทธศตวรรษที่ 19 ปัจจุบันเก็บรักษาที่พิพิธภัณฑสถานแห่งชาติ เชียงใหม่
วัดกู่คำ

วัดกู่คำ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
อลัน ลี

อลัน ลี  เป็นศิลปินนักวาดภาพและนักออกแบบศิลป์ชาวอังกฤษ เกิดเมื่อวันที่ 20 สิงหาคม ค.ศ. 1947
ผลงานของลีจะเป็นงานจากวรรณกรรมแฟนตาซีมากมาย งานที่โดดเด่นที่สุดคืองานที่เกี่ยวเนื่องกับงานประพันธ์ของเจ. อาร์. อาร์. โทลคีน เช่น ลอร์ดออฟเดอะริงส์ฉบับครบรอบ 100 ปี เดอะฮอบบิท ตำนานบุตรแห่งฮูริน สำหรับผลงานภาพประกอบอื่นๆ ได้แก่ Lavondyss ของ Robert Holdstock, Castles และ Tolkien's Ring ของเดวิด เดย์, The Mirrorstone ของ Michael Palin เป็นต้น เขายังวาดภาพประกอบให้แก่งานดัดแปลงของ Rosemary Sutcliff เรื่อง อิเลียด และ โอดิสซีย์ (ฉากกองเรือดำหน้าเมืองทรอย และการผจญภัยของโอดิซูส) ลีได้รับเหรียญรางวัล Kate Greenaway Medal สำหรับการวาดฉากกองเรือดำหน้าเมืองทรอยในปี ค.ศ. 1993 และได้รับรางวัลศิลปินยอดเยี่ยม (Best Artist Award) จาก World Fantasy Awards ในปี ค.ศ. 1998
อลัน ลี และ จอห์น ฮาว ได้ร่วมงานกันเป็นหัวหน้าทีมออกแบบศิลป์ให้กับภาพยนตร์ไตรภาคลอร์ดออฟเดอะริงส์ ของ ปีเตอร์ แจ็คสัน โดยเป็นผู้ออกแบบฉากต่างๆ มากมายในเรื่อง รวมถึงออกแบบวัตถุสิ่งของและอาวุธของตัวละครต่างๆ ด้วย ปี ค.ศ. 2004 อลัน ลี ชนะเลิศรางวัลอคาเดมี (รางวัลออสการ์) สำหรับสาขากำกับศิลป์ยอดเยี่ยมจากผลงานภาพยนตร์ไตรภาคเรื่องนี้ ลียังเป็น conceptual designer ให้กับภาพยนตร์แฟนตาซีอื่นๆ อีกมาก เช่น อีริคเดอะไวกิ้ง คิงคอง และ ตำนานแห่งนาร์เนีย รวมถึงภาพยนตร์ซีรีส์ทางโทรทัศน์เรื่อง เมอร์ลิน
ชิกะ โอโตโกะ อาโอะ นิ โยชิ

เมื่อชายหนุ่มธรรมดาๆ คนหนึ่ง (ที่อาจไม่ธรรมดานัก เมื่อพิจารณาจากเรื่องร้ายต่างๆ ที่เข้ามาให้เขาต้องเผชิญตลอดเวลา) ต้องจับพลัดจับผลูเข้ามารับหน้าที่ระดับชาติ โดยมีสิ่งศักดิ์สิทธิ์อย่างเหล่าเทพเจ้ามาเกี่ยวข้อง รวมทั้งอนาคตและความอยู่รอดของประเทศญี่ปุ่นทั้งประเทศเป็นเดิมพัน
เนื้อเรื่อง.
โอกาว่าเป็นผู้ชายธรรมดาๆ คนหนึ่ง สิ่งเดียวเกี่ยวกับเขาที่ไม่ธรรมดาก็คือการเป็นคนโชคร้าย หากจะมีเรื่องดีๆ เกิดขึ้นกับเขา ก็มักจะมีเหตุให้ต้องมีเรื่องร้ายเกิดขึ้นขัดขวางสิ่งเหล่านั้นทุกครั้งไป ไม่ว่าจะเป็นการได้รับบาดเจ็บตอนไปขอพรให้ชนะการแข่งเคนโด้ ก่อนหน้าการแข่งข้นเพียงไม่กี่วัน หรือการที่บริษัทที่ตกลงรับเขาเข้าทำงาน มีเหตุให้ต้องปิดกิจการไป หรือแม้แต่การที่ถูกคนรักทิ้งไปแต่งงานกับคู่แข่งในที่ทำงานเดียวกัน
ความโชคร้ายของโอกาว่ายังไม่สิ้นสุด เขาได้รับคำสั่งจากหัวหน้างานให้เปลี่ยนงานจากเดิมที่ทำงานอยู่ในห้องวิจัยของมหาวิทยาลัยให้ไปทำงานเป็นครูในโรงเรียนสตรีที่นาระ โอกาว่าจำใจต้องเดินทางจากโตเกียวไปยังนาระ โดยที่ไม่รู้เลยว่าที่นี่มีสิ่งใดรอคอยเขาอยู่บ้าง
เพียงวันแรกของการเริ่มงาน เขาก็ต้องพบกับสิ่งประหลาด เมื่ออยู่ๆ มีกวางตัวหนึ่งเดินเข้ามาพูดกับเขา และมอบหมายหน้าที่ในการช่วยเหลือประเทศญี่ปุ่นจากภัยแผ่นดินไหวที่จะนำมาซึ่งการจมลงสู่ท้องทะเลของญ๊ปุ่นทั้งประเทศ อันเนื่องมาจากการพลิกตัวของปลาดุกยักษ์ที่ชาวญี่ปุ่นเชื่อว่าแบกรับน้ำหนักทั้งหมดของประเทศญี่ปุ่นเอาไว้
โอกาว่ายอมทำตามทั้งที่ยังไม่เข้าใจเรื่องราวดีนัก แต่แล้วก็มีเหตุวุ่นวายเกิดขึ้นทำให้เขาปฏิบัติหน้าที่ไม่สำเร็จ กวางจึงลงโทษเขาด้วยการทำให้ใบหน้าของเขาที่สะท้อนในกระจกกลายเป็นหน้าของกวาง โดยจะแก้ไขให้กลับเป็นเหมือนเดิม เมื่อโอกาว่าปฏิบัติหน้าที่เสร็จ
โอกาว่าต้องเจอปัญหาอย่างหนัก ทั้งใบหน้าที่กลายเป็นหน้าของกวาง ลูกศิษย์ในห้องเรียนที่ดูแปลกๆ และมักจะรู้เรื่องส่วนตัวของเขาอยู่เสมอ อีกทั้งยังต้องตามหาสิ่งของศักดิ์สิทธิ์ที่จะนำมาใช้เพื่อทำพิธีสะกดปลาดุกยักษ์เพื่อให้ประเทศญี่ปุ่นรอดพ้นจากหายนะในครั้งนี้อีก
ด้วยความพยายามของเขา และความช่วยเหลือจากกวางและคนรอบข้าง ทุกอย่างน่าจะเรียบร้อยไปได้ด้วยดี แต่ของศักดิ์สิทธิ์ก็ถูกชิงไปจากมือโอกาว่าในวันทำพิธีเสียอีก...
เอฟรีทิงบัทเดอะเกิร์ล

เอฟรีทิงบัทเดอะเกิร์ล (ย่อ EBTG) คือวงดูโอจากประเทศอังกฤษ มีสมาชิกคือเทรซี ธอร์น (ร้องนำ, กีตาร์) และเบน วัตต์ (คีย์บอร์ด) ก่อตั้งวงในปี ค.ศ. 1982 ชื่อวงมาจากสโลแกนของร้านเทอร์เนอส์เฟอร์นิเจอร์ที่ถนนเบเวอร์ลีย์ในเมืองฮัลล์
วราพรรณ หงุ่ยตระกูล

วราพรรณ หงุ่ยตระกูล (สกุลเดิม : ทรัพย์ธนะอุดม) ชื่อเล่น แจง เกิดเมื่อวันที่ 24 เมษายน พ.ศ. 2509 ที่อำเภอเด่นชัย จังหวัดแพร่ เป็นนักแสดง, นักจัดรายการวิทยุ, นักพากย์, Event Organizer และ วิทยากรชาวไทย มีชื่อเสียงและแจ้งเกิดในฐานะนักแสดงละครเวทีชื่อ "คุณหญิงอมราภา" ในปี พ.ศ. 2529
ประวัติ.
วราพรรณจบการศึกษาระดับมัธยมต้นจากโรงเรียนสาธิตแห่งมหาวิทยาลัยเกษตรศาสตร์ ระดับมัธยมปลายจากโรงเรียนเตรียมอุดมศึกษา และระดับอุดมศึกษาจากคณะนิเทศศาสตร์ จุฬาลงกรณ์มหาวิทยาลัย วราพรรณ ได้เข้ามาสู่วงการบันเทิงในขณะที่กำลังเรียนคณะนิเทศศาสตร์ จุฬาลงกรณ์มหาวิทยาลัย เรื่อง "คุณหญิงอมราภา" ที่โรงละครมณเฑียรทองเธียร์เตอร์ (โรงแรมมณเฑียร ถนนสุรวงศ์) จนมีชื่อเสียงในด้านละครเวที จากนั้น ก็ได้เล่นละครเวทีอีกหลายเรื่อง เช่น "ทึนทึก", "ลูกคุณหลวง" เป็นต้น จนมามีผลงานการแสดงทั้งละครซิทคอม, ละครโทรทัศน์, และภาพยนตร์ เช่น ละครซิตคอม "สามคนอลเวง" ละครโทรทัศน์เรื่อง "สงครามนางฟ้า", "มหาชนชาวแฟลต", "บุษบาเล่ห์รัก", "เมื่อวันฟ้าเปลี่ยนสี", "รอยไหม", "สะใภ้จ้าว", "กรงกรรม" แสดงภาพยนตร์เรื่อง "มหัศจรรย์แห่งรัก", "ปิดเทอมใหญ่หัวใจว้าวุ่น", "Before Valentine ก่อนรัก...หมุนรอบตัวเรา" นอกจากผลงานการแสดงแล้วยังเคยเป็นนักจัดรายการวิทยุ รายการเพลง "Midnight Special", "ร่มไม้รายทาง" และเป็นนักพากย์โฆษณา ปัจจุบันเปิด บริษัทรับจัดงาน (Event Organizer) ชื่อ บริษัท พรีเซนเทีย จำกัด (Prezentia Co.,Ltd.) 
วราพรรณเคยได้รับรางวัลหน้ากากทองคำ มณเฑียรทองเธียเตอร์ นักแสดงสมทบฝ่ายหญิงยอดเยี่ยม ปี 2529 จากละครเวทีเรื่อง "คุณหญิงอมราภา" และรางวัลพระราชทานพระสุรัสวดี (ตุ๊กตาทอง) สาขานักแสดงสมทบฝ่ายหญิงยอดเยี่ยม ประจำปี 2538 จากภาพยนตร์เรื่อง "มหัศจรรย์แห่งรัก"
วราพรรณเคยเป็นโรคมะเร็งเต้านม ซึ่งเธอรักษาอาการมาตลอดระยะเวลา 5 ปี และต้องตัดเต้านมทิ้ง จนต้องทำให้หายไปวงการบันเทิงในช่วงหนึ่ง หลังจากห่างหายจากวงการบันเทิงจึงกลับมาแสดงละครโทรทัศน์อีกครั้ง อย่างเรื่อง "เพลิงฉิมพลี" ทางช่อง 3 และเรื่อง "ลิเก๊..ลิเก" ทางช่อง 5
ธุรกิจส่วนตัว.
บริษัทรับจัดงาน (Event Organizer) 
บริษัท พรีเซนเทีย จำกัด (Prezentia Co.,Ltd. / Since 1994)
จาตุรงค์ มกจ๊ก

จาตุรงค์ พลบูรณ์ (เกิด 22 ธันวาคม พ.ศ. 2506) ชื่อเล่น รงค์ หรือที่รู้จักในชื่อ จาตุรงค์ มกจ๊ก เป็นนักแสดงตลก พิธีกร นักร้องเพลงลูกทุ่ง นักเขียน และผู้กำกับภาพยนตร์ชาวไทย
ประวัติ.
จาตุรงค์ เกิดเมื่อวันที่ 22 ธันวาคม พ.ศ. 2506 เกิดที่ ตำบลเตาปูน อำเภอโพธาราม จังหวัดราชบุรี ฐานะทางบ้านยากจน ปลูกบ้านอยู่แถววัด บิดามารดาทำอาชีพขายก๋วยเตี๋ยว จาตุรงค์ จบการศึกษาชั้นมัธยมศึกษา จากโรงเรียนโพธาวัฒนาเสนี
ด้วยความที่ในวัยเด็กเขาชอบเป็นนักร้องและชอบเล่นตลกจึงหนีออกจากบ้านจะไปอยู่วงดนตรีลูกทุ่งอย่างศรชัย เมฆวิเชียร โดยได้ทำงานเป็นหางเครื่องก่อนจะกลายเป็นตลกของวงและก่อนจะมาเป็นตลกแต่งกะเทยคนแรก ๆ ของประเทศไทย ก่อนจะเข้ามาสู่คณะอิสระเดือนเพ็ญ และที่นั้นทำให้ความดังของจาตุรงค์เริ่มต้นขึ้นก่อนจะอยู่กับ หม่ำ จ๊กมก และทำให้ดังเป็นพลุแตกจนออกไปตั้งคณะเป็นของตัวเอง
จาตุรงค์ มีผลงานการแสดงภาพยนตร์ส่วนมากเป็นภาพยนตร์ตลก เช่น หัวหลุดแฟมิลี่ (2008), บ้านผีเปิบ (2008), ผีตาหวานกับอาจารย์ตาโบ๋ (2008), เหยิน เป๋ เหล่ เซมากูเตะ (2007), ตั๊ดสู้ฟุด (2007), หอแต๋วแตก (2007), ใน Before Valentine ก่อนรัก...หมุนรอบตัวเรา ทั้งยังเป็นผู้กำกับให้ภาพยนตร์อย่าง ตั๊ดสู้ฟุด (2007) และ โกยเถอะโยม (2006) มีผลงานเขียน พ็อกเก็ตบุ๊ค ชื่อ องค์รงค์ และยังเคยออกอัลบั้มเพลงลูกทุ่ง 1 ชุด มีเพลงดังคือ ไม่กินเผ็ด
จาตุรงค์ มีความสามารถด้าน กลอน กาพย์ อาขยาน โดยสามารถท่องและต่อกลอนได้อย่างแม่นยำ
นอกจากนี้ จาตุรงค์ ยังได้ผลักดัน พี มกจ๊ก ให้แจ้งเกิดเป็นนักแสดงตลกเด็ก ชีวิตส่วนตัวแต่งงานสมรสกับ กรวิกา พลบูรณ์ มีลูกสาว 2 คน คือ พัสกร พลบูรณ์ และ ณัทชาภา พลบูรณ์ ต่างเป็นนักแสดงเช่นกัน
ตระกูลโคโนเอะ

ตระกูลโคโนเอะ (ญี่ปุ่น: 近衛家 Konoe-ke) เป็นตระกูลสาขาของตระกูลฟุจิวะระ เป็นตระกูลขุนนางที่ทรงอำนาจในญี่ปุ่น เป็นหนึ่งในตระกูลเซ็สกัง หรือตระกูลผู้สำเร็จราชการนั่นเอง ตระกูลโคโนเอะได้ดูแลสำนักเซ็ชโชและคัมปะกุ ร่วมกับ ตระกูลทาคาสุคาสะ , ตระกูลคุโจ, ตระกูลนิโจ และ ตระกูลอิจิโจ โดยทั้งหมดเรียกรวมๆกันว่าตระกูลเซ็สกัง หรือ ตระกูลผู้สำเร็จราชการทั้ง 5
ด้วยการสนับสนุนของ ไทระ คิโยะโนะริ, โคโนเอะ โมโตะซาเนะ สถาปนาตระกูลขึ้น นายกรัฐมนตรี เจ้าชายโคโนเอะ ฟุมิมาโระ ก็มาจากตระกูลนี้
เหยี่ยวข่าวสาวแกร่ง

เหยี่ยวข่าวสาวแกร่ง (TOP Anchor) เป็นละครที่ออกอากาศในช่วงเวลาไพร์มไทม์ของญี่ปุ่นของสถานีโทรทัศน์ฟูจิ คือ ละครวันจันทร์ เวลา 21:00 น. เรียกว่า "เกะสุคุ ดราม่า"  นำแสดงโดยยูกิ อามามิ และอากิโกะ ยาดะ ละครเรื่องนี้ได้มีการนำมาออกอากาศในประเทศไทยทางสถานีโทรทัศน์ทีวีไทย ทุกวันพุธ - พฤหัสบดี เวลา 20.20 - 21.10 น. เริ่มออกอากาศตอนแรกในวันพุธที่ 3 มิถุนายน พ.ศ. 2552
เนื้อเรื่อง.
ฮารุกะ สึบากิ ผู้ประกาศข่าวหญิง หรือที่เรียกกันว่า NEWS Caster ที่เป็นตำนานจากความกล้าในการติดตามทำข่าวอย่างบ้าบิ่น และไม่กลัวที่จะเปิดเผยเรื่องราวต่างๆ ให้แก่ผู้ชมได้รับทราบ ถูกเรียกตัวกลับมาจากอเมริกา เพื่อมาทำรายการข่าวช่วงใหม่ที่ชื่อว่า The NEWS ให้กับสถานีโทรทัศน์ CNB ทีมงานที่รู้จักวีรกรรมของเธอดี ต่างก็ไม่มั่นใจว่ารายการนี้จะดำเนินต่อไปอย่างไร 
ในวันแรกที่มาถึง สึบากิตัดสินใจเลือกโนโซะมิซึ่งเป็นผู้ประกาศข่าวพยากรณ์อากาศหน้าใหม่ให้มาเป็นผู้ช่วยของเธอ โดยมีเงื่อนไขในการทำงานว่าโนโซะมิจะต้องมาอาศัยอยู่ที่บ้านของเธอ เพื่อดูแลเธอตลอดเวลา โนโซะมิไม่ต้องการทำตามที่สึบากิบอก แต่ก็ขัดไม่ได้ จึงยอมรับสภาพ ทำงานเป็นผู้ช่วยของสึบากิไปด้วย พร้อมทั้งดูแลเรื่องงานบ้านและอาหารการกินให้เมื่ออยู่ที่บ้าน
การจะประสบความสำเร็จเป็นรายการข่าวอันดับ 1 ได้นั้น ไม่ได้มีเพียงแค่ความตั้งใจจริง และฝีมือเท่านั้น ยังมีประเด็นที่มีอิทธิพลต่อการตัดสินใจ การดำเนินการ และการแก้ไขปัญหาต่างๆ รอพวกเขาอยู่อีกมากมาย ช่วงเวลา 3 เดือนของการออกอากาศของ The NEWS ทั้งสึบากิ, โนโซะมิ และทีมงานคนอื่นๆ ต่างก็ได้เรียนรู้ความหมายของคำว่าการทำงานร่วมกันเป็นทีม และความสำคัญของคำว่าจิตวิญญาณของการเป็นนักข่าวร่วมกัน
โอคลาโฮมาซิตี

นครโอคลาโฮมา  เป็นเมืองหลวงและเมืองที่ใหญ่ที่สุดในรัฐโอคลาโฮมา สหรัฐอเมริกา และเป็นที่ตั้งเทศมณฑลของเทศมณฑลโอคลาโฮมา มีประชากรมากเป็นอันดับที่ 27 ของประเทศ โดยในเดือนกรกฎาคม ค.ศ. 2018 มีประชากรประมาณ 649,021 คน หากนับรวมพื้นที่โดยรอบ ซึ่งเรียกเขตมหานครโอคลาโฮมา จะมีประชากร 1,396,445 คน
ปลามูดหน้านอ

ปลามูดหน้านอ ปลาน้ำจืดชนิดหนึ่ง มีชื่อวิทยาศาสตร์ว่า "Garra fuliginosa" อยู่ในวงศ์ปลาตะเพียน (Cyprinidae) มีขนาดโตเต็มที่ประมาณ 18-20 เซนติเมตร โดยพบขนาดใหญ่สุดถึง 30 เซนติเมตร มีลักษณะลำตัวสั้นทรงกระบอก หัวโตและแบนราบที่ด้านล่าง ด้านหน้าของหัวเว้า และมีโหนกยื่นออกเป็นตุ่มแหลม เหมือนปากที่มีฟันเป็นซี่ ๆ ซึ่งตามจริงแล้วมันมีปากจริงเป็นแบบปากดูดอยู่ด้านล่าง ลำตัวสีคล้ำอมเขียวอ่อน ข้าวแก้มมีสีส้มแดง ท้องสีจางอมส้ม ครีบอกแผ่ออกทางแนวราบ ครีบหางเว้าลึก
อาหารของปลามูดหน้านอคือ สาหร่ายและตะไคร่น้ำตามก้อนหินและท่อนไม้ใต้น้ำ โดยมักใช้ปากดูดเกาะติดกับสิ่งที่มีสาหร่ายและตะไคร่น้ำ
ปลามูดหน้านอมักอาศัยอยู่ในลำธารน้ำไหลแรงและมีพื้นเป็นกรวดหิน
บางแหล่งนิยมรับประทานปลามูดหน้านอ ในวัยที่เป็นลูกปลามักนิยมเลี้ยงเป็นปลาสวยงาม
ปลามูดหน้านอมีชื่ออื่น ๆ อีกว่า "มูด", "ปากจระเข้", "งาลู่"(กะเหรี่ยง), "มูดพม่า"
อาร์มาดาสเปน

กองเรืออาร์มาดา เกิดขึ้นในยุคสมัยของพระเจ้าเฟลิเปที่ 2 แห่งสเปน โดยเป็นกองเรือที่ถูกเรียกว่าแข็งแกร่งที่สุดเก่งที่สุด ถูกสร้างขึ้นเพื่อเตรียมบุกชิงราชบัลลังก์อังกฤษเนื่องจากพระเจ้าฟิลิปเปที่ 2 ผู้เป็นคริสเตียนนิกายโรมันคาทอลิก ทรงเห็นว่าสมเด็จพระราชินีนาถเอลิซาเบทที่ 1 ผู้ปกครองอังกฤษในขณะนั้น ซึ่งพระนางทรงเป็นคริสเตียนนิกายโปรเตสแตนต์ ไม่คู่ควรกับราชบัลลังก์อังกฤษที่สมควรจะมีไว้สำหรับเชื้อพระวงศ์ที่เป็นโรมันคาทอลิกเท่านั้น แต่เหตุผลที่พระเจ้าฟิลิปเปนำมาอ้างก็คือโจรสลัดอังกฤษปล้นเรือสินค้าของสเปนหลายครั้ง ทำให้สเปนต้องทำการตอบโต้อังกฤษ ในการนี้กองเรืออาร์มาดาได้ยกพลไปบุกอังกฤษถึงสองครั้งแต่ก็พ่ายแพ้ทั้งสองครั้ง
ลำดับเหตุการณ์.
เมื่อสิ้นสุดรัชสมัยของสมเด็จพระราชินีนาถแมรีที่ 1 แห่งอังกฤษ ผู้ซึ่งได้ทำการฟื้นฟูอิทธิพลของนิกายโรมันคาทอลิกในอังกฤษและนอกจากนี้พระนางยังเป็นพระมเหสีในพระเจ้าเฟลิเปที่ 2 แห่งสเปน ทำให้พระนางเอลิซาเบทได้ขึ้นครองราชสมบัติต่อจากพระนางแมรี แต่พระนางเอลิซาเบททรงเป็นโปรเตสแตนต์ ด้วยเหตุผลนี้ทำให้พระเจ้าฟิลิปเปที่ 2 ทรงไม่พอพระทัยที่อังกฤษจะกลายไปเป็นพวกโปรเตสแตนต์ พระเจ้าฟิลิปเปที่ 2 จึงทรงตัดสินพระทัยให้สร้างกองเรืออาร์มาดาขึ้นเพื่อทำการบุกอังกฤษ
ในปี ค.ศ. 1587 สเปนได้ยกทัพยกกองเรื มาอยู่รวมกันที่กรุงลิสบอน โดยมีแผนจะลองเรือผ่านช่องแคบขึ้นไปสมทบกับทหารสเปนที่ประจำอยู่ในเนเธอร์แลนด์แล้วจึงบุกขึ้นฝั่งอังกฤษ ในครึ่งหลังของศตวรรษที่ 16 นั้นทหารบกสเปนเป็นที่เกรงขามของนานาประเทศในยุโรปทำให้พระเจ้าฟิลิปที่ 2 ทรงคาดคะเนว่าจะชนะได้ไม่ยาก
การโต้กลับของอังกฤษในปีเดียวกันภายใต้การนำของ ฟรานซิส เดรก (Francis Drake) โดยการชิงบุกก่อนที่ทัพเรืออาร์มาดาจะเคลื่อนขบวน ซึ่งทัพเรือของอังกฤษยกกองทัพไปทำลายเสบียงและสัมภาระของทัพเรืออาร์มาดาเสียหายหลายพันตันและยึดแหลมวินเซนต์กับอ่าวลิสบอนไว้ชั่วคราว ก่อนกลับอังกฤษยังยึดเรือสเปนลำหนึ่งพร้อมด้วยทรัพย์สิน 114,000 ปอนด์ไปด้วย
ในปี ค.ศ. 1588 สเปนจัดทัพเรืออาร์มาดาขึ้นมาใหม่ได้สำเร็จ ประกอบด้วยเรือ 350 ลำจากสเปน 80 ลำจากเวนิสและเจนัวอิตาลี ทหาร 12,000 คน จากการสนับสนุนของอิตาลี และสมเด็จพระสันตะปาปาในฐานะที่รบเพื่อโรมันคาทอลิก (สำนักวาติกัน) เพิ่มเติมอีก 6,000 คน จากการสนับสนุนของพ่อค้าสเปนอีก 12,000 คน และที่ขุนนางสเปนช่วยกันสมทบ รวมแล้วมีเรือรวมเรือรบและเรือเสบียง 450 ลำ กับทหารและลูกเรืออีก 30,000 คน โดยการนำท่านดยุคแห่งปาร์มา และ สิโดเนียดยุคแห่งเมดินา เป็นผู้บังคับบัญชากองเรือในขณะนั้น เอกสารประวัติศาสตร์บางชิ้นระบุว่าทัพเรือสเปนมีเรือรบขนาดใหญ่ประสิทธิภาพสูง บรรทุกลูกเรือ 20,000 คน แล่นออกจากสเปนแล้วขึ้นไปรับทหารอีก 17,000 คน ของดยุคแห่งปาร์มาที่เนเธอร์แลนด์ โดยมีสิโดเนียดยุคแห่งเมดินาเป็นแม่ทัพใหญ่ของกองเรืออาร์มาดาทั้งหมด
วันที่ 30 พฤษภาคม ค.ศ. 1588 กองเรืออาร์มาดาแล่นออกจากท่าลิสบอน ซึ่งในวันที่ 31 กรกฎาคม ทัพเรือทั้งสองปะทะกันเป็นครั้งแรก โดยกองทัพเรืออังกฤษไล่ตีสเปนไปไปตามช่องแคบและสามารถยึดเรือสเปนได้สองลำ ชัยชนะครั้งแรกเป็นของอังกฤษ ต่อมาในวันที่ 7 สิงหาคม ทัพเรืออังกฤษ และ กองเรืออาร์มาดาได้ต่อสู้กัน แต่เรืออังกฤษทำการบรรทุกเชื้อเพลิงไว้แล้วเรียงกันเป็นแถวหน้ากระดานจากนั้นจุดเพลิงเผาให้วอดแล้วพุ่งชนกองเรือของสเปน ทำให้เกิดการระเบิดขึ้นและกองเรือของสเปนเกิดความหวาดกลัว ทำให้กองเรือของสเปนต่างถ่อยร้นทำให้กองเรือสเปนแตกพ่าย และนั้นคือจุดจบของกองเรืออาร์มาดาของสเปน
พระที่นั่งราเชนทรยาน

พระที่นั่งราเชนทรยาน เป็นพระราชยานที่สร้างขึ้นในรัชสมัยพระบาทสมเด็จพระพุทธยอดฟ้าจุฬาโลกมหาราช เป็นพระที่นั่งที่สร้างขึ้นโดยช่างหลวง เป็นทรงบุษบกย่อมุมไม้สิบสอง หลังคาซ้อน 5 ชั้น สร้างจากไม้แกะสลักลงรักปิดทองประดับกระจก พนักพิงและกระจังปฏิญาณแกะสลักเป็นภาพเทพพนมไว้ตรงกลาง ครุฑยุดนาคซึ่งประดับที่ฐานที่ 14 ตัว มีคานสำหรับหาม 4 คาน แต่เวลาปกติจะคงคานประจำไว้ 2 คาน การประทับจะต้องนั่งห้อยพระบาท ความสูงจากฐานถึงยอดสูง ราว 4.15 เมตร กว้าง 103 ซม. ยาว 191 ซม. พระที่นั่งราเชนทรยานนี้สร้างคู่กับพระราชยานกงและพระวอสีวิกากาญจน์
พระที่นั่งราเชนทรยานใช้เวลาเสด็จพระราชดำเนินโดยขบวนแห่ อย่างใหญ่ที่เรียกว่า ขบวนสี่สาย เช่น ในพระราชพิธีบรมราชาภิเษก จะเสด็จพระราชดำเนินจากพระราชมณเฑียร ไปถวายสักการะพระพุทธมหามณีรัตนปฏิมากร ที่วัดพระศรีรัตนศาสดาราม นอกจากนั้นแล้วยังใช้ในการเชิญพระบรมโกศพระบรมอัฐิพระมหากษัตริย์ และสมเด็จพระบรมราชินีจากพระเมรุมาศท้องสนามหลวง เข้าสู่พระบรมมหาราชวังด้วย
ปัจจุบันเก็บรักษาอยู่ที่พระที่นั่งภิมุขมณเฑียร พิพิธภัณฑสถานแห่งชาติ พระนคร ในความดูแลของกรมศิลปากร ในปี พ.ศ. 2527 ได้เชิญออกมาซ่อมบูรณะ และต่อมาปี พ.ศ. 2539 เชิญมาใช้ในการเชิญพระโกศพระบรมอัฐิสมเด็จพระศรีนครินทราบรมราชชนนี ในปี พ.ศ. 2551 พระที่นั่งราเชนทรยานได้นำออกมาเชิญพระโกศพระอัฐิสมเด็จพระพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ในปี พ.ศ. 2555 ใช้เชิญพระโกศพระอัฐิสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดีจากพระเมรุท้องสนามหลวงกลับเข้าสู่พระบรมมหาราชวัง และครั้งล่าสุด ในปี พ.ศ. 2560 เพื่อใช้ในการอัญเชิญพระโกศพระบรมอัฐิพระบาทสมเด็จพระปรมินทรมหาภูมิพลอดุลยเดช
อนึ่ง ในการพระราชพิธีถวายพระเพลิงพระบรมศพของพระมหากษัตริย์นั้น จะมีการจัดสร้าง "พระที่นั่งราเชนทรยานน้อย" เพิ่มอีกองค์หนึ่ง ซึ่งมีลักษณะคล้ายพระที่นั่งราเชนทรยานแต่ขนาดเล็กกว่า ใช้อัญเชิญพระบรมราชสรีรางคารของพระมหากษัตริย์แทนพระวอสีวิกากาญจน์ ส่วนองค์ที่ใช้อัญเชิญพระบรมอัฐิจะยังคงเรียกว่า "พระที่นั่งราเชนทรยาน" ตามเดิม
บัลเลต์

บัลเลต์  หมายถึง การแสดงที่ประกอบด้วยการเต้น และ ดนตรีมีลักษณะเช่นเดียวกับอุปรากร เพียงแต่บัลเลต์เป็นการนำเสนอเนื้อเรื่อง โดยใช้การเต้นเป็นสื่อ มีกำเนิดขึ้นในสมัยฟื้นฟูศิลปวิทยาในอิตาลี ต่อมาในศตวรรษที่ 15 จึงแพร่หลายเข้าไปเป็น concert dance form ในประเทศฝรั่งเศสและรัสเซีย ต่อมาในศตวรรษที่ 19 ได้แพร่หลายเข้าไปในประเทศอิตาลี การพัฒนาในยุคนี้คือ นิยมให้ผู้หญิงเป็นผู้แสดงเอก เรียกว่า บัลเลรินา (Ballerina) ศตวรรษที่ 20 บัลเลต์ได้รับการพัฒนาให้มีรูปแบบใหม่ที่เรียกว่า โมเดิร์นแดนซ์ (Modern Dance) คือ การนำเอาหลักของบัลเลต์มาผสมผสานดัดแปลงให้เป็นการเต้น โดยไม่ต้องใส่รองเท้าบัลเลต์และไม่ต้องใช้ปลายเท้าในลักษณะของบัลเลต์ ผู้มีบทบาทสำคัญในการประพันธ์เพลงบัลเลต์ ได้แก่ ไชคอฟสกี โปรโกเฟียฟ คอปแลนด์ และฟัลย่า
อัมพาต

อัมพาต คือ อาการที่อวัยวะบางส่วนเช่นแขนขาเป็นต้นตายไปกระดิกไม่ได้ ตรงกันข้ามกับอัมพฤกษ์ที่อวัยวะร่างกายเพียงอ่อนแรง
การรักษา.
รักษาตามสาเหตุ ถ้าเลือดในสมองมาก ต้องผ่าตัดเพื่อเอาเลือดที่ไปกดทันสมองออก มิฉะนั้น อาจเสียชีวิต แต่ถ้าตีบ จะต้องให้ยาขยายเล้นเลือดและสลายลิ่มเลือด ทำให้เลือดเหลวขึ้น เพื่อให้เลือดได้แทรกไปเลี้ยงสมองส่วนที่ขาดเลือดได้
พระเจ้าซุนโจแห่งโชซ็อน

พระเจ้าซุนโจ (อักษรโรมัน: Sunjo; 29 กรกฎาคม ค.ศ. 1790 – 13 ธันวาคม ค.ศ. 1834; ครองราชย์ ค.ศ. 1800–1834) เป็นพระมหากษัตริย์พระองค์ที่ 23 แห่งราชวงศ์โชซ็อน (조선) ของเกาหลี พระนามเดิมว่า อี กง (이공) เป็นพระโอรสพระองค์ที่ 2 ของพระเจ้าช็องโจ (정조) กับพระสนมซูบินตระกูลปาร์ค (수빈박씨)
พระราชประวัติ.
ทรงได้รับแต่งตั้งเป็นพระรัชทายาท หรือ วังเซจา (王世子 왕세자) พระเจ้าซุนโจขึ้นเสด็จขึ้นครองราชย์ในปีค.ศ. 1800 พระชนม์ได้ 10 ชันษา หลังจากที่พระบิดาสวรรคต ครั้น ค.ศ. 1802 พระเจ้าซุนโจเสกสมรสกับคิมซี (김씨; "นางคิม") ธิดาของขุนนางคิม โจ-ซุน (김조순) คิมซีเมื่อถึงแก่กรรมแล้วได้รับการสถาปนาขึ้นดำรงตำแหน่งพระมเหสีเรียก ซุนว็อนวังฮู (순원왕후; "ราชเทวีซุนว็อน")
เนื่องจากพระเจ้าซุนโจขึ้นครองราชย์ขณะทรงพระเยาว์ ช็องซุนวังฮู (정순왕후; "ราชเทวีช็องซุน") พระมเหสีพระองค์ที่สองของพระเจ้าย็องโจ (영조) จึงสำเร็จราชการแทน พระเจ้าซุนโจทรงพยายามจะปฏิรูปการเมืองแต่ไม่เป็นผล หลักการปกครองมีแต่เสื่อมโทรม การสอบขุนนางปั่นป่วน การทุจริตในราชสำนักรุนแรงหนัก สังคมจึงวุ่นวาย ประชาชนลุกฮือ เหตุการณ์ครั้งนี้รวมถึงกบฏฮง กย็อง-แน (홍경래) ช่วง ค.ศ. 1811–1812 นอกจากนี้ มีนำระบบสำนะโมครัวที่เรียก โอกาจักทงบ็อบ (五家作統法) ที่ให้นับห้าครัวเรือนเป็นหนึ่งหน่วย มาใช้ และมีการกดขี่กลุ่มโรมันแคทอลิกอย่างยิ่งยวด
หลังครองราชย์ได้ 35 ปี พระเจ้าซุนโจสวรรคตใน ค.ศ. 1834 พระชนม์ 44 ชันษา เดิมพระศพฝังไว้ถัดจากหลุมของพระเจ้าอินโจ (인조) กับอินย็อลวังฮู (인열왕후) ผู้เป็นพระมเหสี ซึ่งอยู่ในสุสานหลวงชังนึง (장릉) ที่เมืองพาจู (파주) แต่ภายหลังเห็นว่า ฮวงจุ้ยไม่เหมาะ จึงย้ายไปฝังที่สุสานฮ็อนอินลึง (헌인릉) อยู่ที่เมืองโซล (서울) ปัจจุบัน
เยอรมันซูเพลกซ์

ท่าทุ่มเยอรมันซูเพลกซ์ (German Suplex) หรือ ท่าทุ่มหลังเอว เป็นท่าของการแข่งขันมวยปล้ำ นักมวยปล้ำยืนข้างหลังคู่ปล้ำ รวบคู่ปล้ำรอบเอวเขา ยกคู่ปล้ำขึ้น และเอนไปด้านหลังโดยผู้ทุ่มงอหลังและขา ทุ่มคู่ปล้ำลงบนพื้น ผู้ทุ่มยังคงรวบเอวคู่ปล้ำค้างไว้ และค้างรูปทรงขาและหลังของตัวให้โค้งไว้ ตอกบริเวณช่วงหัวไหล่หรือหลังส่วนบนของคู่ปล้ำลงบนพื้น ท่าทุ่มหลังเอวนี้ถูกคิดค้นขึ้นโดย Lou Thesz แต่ถูกตั้งชื่อว่า German SuplexโดยKarl Gotch นักมวยปล้ำชาวเยอรมัน
การหมุนตัวไปด้านข้างด้านใดด้านนึงของคู่ปล้ำในขณะที่ยังรวบเอวเขาไว้ และทำเยอรมัน ซูเพลกซ์ต่อเนื่องไปเป็นท่าทุ่มอันโด่งดังที่ประยุกต์มาจากท่าทุ่มหลังเอว หรือ เยอรมัน ซูเพลกซ์ กระบวนท่านี้ถูกทำให้เป็นที่นิยมโดย Chris Benoit และ Kurt Angle
ท่าทุ่มหลังเอวปักมุมสูง หรือที่รู้จักกันในชื่อ Everest Suplex หรือ Mount Fuji Suplex(ระลึกถึงความสูงของภูเขาเหล่านี้) เป็นอีกท่าที่ประยุกต์มาจาก เยอรมัน ซูเพลกซ์ เป็นท่าทุ่มที่เล็งทำลายศีรษะและคอ มากกว่าทำลายช่วงหัวไหล่หรือหลังส่วนบนของคู่ปล้ำ
เจ้าชายรัชทายาทมุนฮโย

เจ้ารัชทายาทมุนฮโย (ค.ศ. 1782-ค.ศ. 1786) เป็นมกุฎราชกุมารของ ราชวงศ์โชซ็อน เป็นพระราชโอรสพระองค์ใหญ่ของ พระเจ้าช็องโจแห่งโชซ็อน และนางสนมของพระองค์ พระสนมอึยบิน ตระกูลซอง พระองค์เป็นพระเชษฐาต่างพระมารดาของ พระเจ้าซุนโจแห่งโชซ็อน ได้รับการแต่งตั้งเป็นพระรัชทายาท หรือ วังเซจา (王世子 왕세자) แต่ไม่นานก็สวรรคต
เอลฟ์ประจำบ้าน

เอลฟ์ประจำบ้าน  เป็นสิ่งมีชีวิตในจินตนาการของเจ.เค.โรว์ลิ่ง ปรากฏในนิยายและภาพยนตร์เรื่อง แฮร์รี่ พอตเตอร์ มีลักษณะเป็นภูตวิเศษขนาดเล็กที่สิงอยู่ในบ้านที่มีขนาดใหญ่ ทำหน้าที่คอยดูแลรับใช้คนในตระกูลเวทมนตร์ ซึ่งจะทำหน้าที่นี้ไปจนกว่ามันจะตาย เอลฟ์ประจำบ้านจะภาคภูมิใจในหน้าที่ของตน และจะไม่ทรยศต่อครอบครัวของตน
ในฮอกวอร์ตมีพวกเอลฟ์อยู่นับร้อย ทำหน้าที่เติมไฟให้เตาผิง ซักเสื้อผ้า ดูแลตะเกียง จิปาถะ และยังเป็นพ่อครัวอีกด้วย เอลฟ์ประจำบ้านมีขนาดตัวที่เล็ก จุดเด่นอยู่ที่หูแหลมคล้ายค้างคาว และตาที่ใหญ่โตมโหฬาร มันยากที่จะบอกความแตกต่างระหว่างเพศผู้กับเพศเมีย มีเพียงเสียงที่แตกต่างกันโดยเพศเมียจะมีเสียงแหลมเล็ก เอลฟ์จะไม่ใส่เสื้อผ้าและเห็นว่าการกระทำเช่นนั้นเป็นเรื่องที่น่าอาย มันห่อหุ้มร่างกายด้วยผ้าขี้ริ้ว ปลอกกาน้ำชา หรือปลอกหมอน ถ้าเจ้าของให้เสื้อผ้าแก่เอลฟ์ จะเป็นการทำลายความเป็นทาส และปลดปล่อยมันให้เป็นอิสระ สำหรับเอลฟ์ประจำบ้านโดยทั่วไปแล้ว สิ่งนี้เป็นเรื่องที่น่าละอายไปตลอดกาล
มีเพียงแต่เอลฟ์ประจำบ้านนามว่า "ด๊อบบี้" ซึ่งรับใช้ตระกูลมัลฟอยที่ปรารถนาที่จะเป็นอิสระ ซึ่งแฮร์รี่ก็ได้ช่วยมันโดยหลอกให้ลูเซียส มัลฟอยส่งถุงเท้าให้แก่ด็อบบี้ หลังจากด็อบบี้เป็นอิสระ มันก็ได้มาทำงานที่ฮอกวอร์ตและได้ค่าแรงอีกด้วย ภายหลังด๊อบบี้ถูกฆ่าโดยเบลาทริกซ์ เลชแตรงค์
เอลฟ์ประจำบ้านมีเวทมนตร์ที่ทรงพลังโดยไม่ต้องอาศัยเครื่องมือที่ช่วยในการเพ่งเช่นไม้กายสิทธิ์ หรือคาถาซึ่งเหล่าพ่อมดแม่มดจำเป็นต้องมี โชคไม่ดีที่พวกมันตกเป็นทาส มันจึงใช้พลังวิเศษเพียงเพื่อทำงานบ้านเท่านั้น เฮอร์ไมโอนี่พยายามปลุกระดมให้พวกมันยืนหยัดด้วยตนเอง แต่ไม่ประสบความสำเร็จ
เรื่องของเอลฟ์เป็นนิยายปรัมปราที่แพร่หลายในแถบสแกนดิเนเวีย ซึ่งกล่าวถึงเอลฟ์ว่า เป็นสิ่งมีชีวิตขนาดเล็กที่อาศัยอยู่ในเทือกเขาและป่าของสแกนดิเนเวีย เอลฟ์มีอยู่ 2 ประเภท คือ เอลฟ์แห่งแสงสว่างผู้อาศัยอยู่ในอัลเฟอิม และเอลฟ์แห่งความมืดผู้อาศัยอยู่ในสวาร์ธีอิท ต่อมาเรื่องเอลฟ์กายเป็นตำนานของเยอรมัน ซึ่งเจ.เค. ได้นำมาดัดแปลงสร้างเป็นเอลฟ์ประจำบ้าน
ในตำนานของชาวเยอรมัน เอลฟ์เป็นภูตขนาดเล็กที่มีพลังวิเศษในตนเป็นตัวแทนจิตวิญญาณแห่ง ผืนดิน ทะเล และป่า เอลฟ์ประเภทนี้มีนิสัยรักดนตรี และรักสันติ เอลฟ์บางพวกมีพลังด้านมืดซึ่งคอยกลั่นแกล้งมนุษย์ เช่น ทำให้ฝันร้าย เป็นต้น
เฟอร์นันโด ซากราโด

เฟอร์นันโด ซากราโด  นักมวยสากลชาวฟิลิปปินส์ เกิดเมื่อ 20 มิถุนายน พ.ศ. 2516 สถิติการชก 23 ครั้ง ชนะ 18 (น็อค 13) เสมอ 1 แพ้ 4 
ประวัติ.
เฟอร์นันโด ซากราโด ซากราโดขึ้นชกมวยสากลครั้งแรกเมื่อ 28 มกราคม พ.ศ. 2538 ชนะคะแนน อาร์เทอร์ การ์เซีย จากนั้นขึ้นชกชนะเป็นส่วนใหญ่ มีเสมอเพียงครั้งเดียว จากนั้นขึ้นชิงแชมป์ฟิลิปปินส์รุ่นซูเปอร์ไลท์เวทเมื่อ 5 มีนาคม พ.ศ. 2540 แพ้น็อค คองคอง ปาเกียว ยก 6 ซากราโดขึ้นชิงแชมป์ฟิลิปปินส์รุ่นเดิมอีกครั้งเมื่อ 12 มิถุนายน พ.ศ. 2541 ชนะคะแนน บอย ลิกัส ได้แชมป์มาครอง จากนั้นขึ้นชิงแชมป์ PABA รุ่นซูเปอร์ไลท์เวทเมื่อ 19 กรกฎาคม พ.ศ. 2541 แพ้คะแนน กุยเยโม มอสเกรา ที่ นิวซีแลนด์ ไม่ได้แชมป์ จากนั้น ซากราโดเลื่อนขึ้นไปชกในรุ่นเวลเตอร์เวท และได้ชิงแชมป์ PABA รุ่นเวลเตอร์เวทเมื่อ 15 มกราคม พ.ศ. 2542 ชนะน็อค โทมัส กุน ยก 3 ที่ ฟิลิปปินส์ ป้องกันแชมป์ได้ 2 ครั้ง ก่อนจะเสียแชมป์ไปเมื่อ 23 มีนาคม พ.ศ. 2544 แพ้น็อค ดาวิด กอสวารา ยก 5 ที่ อินโดนีเซีย หลังจากเสียแชมป์ไป ซากราโดขึ้นชกชนะอีก 2 ครั้ง ก็ชิงแชมป์ PABA รุ่นเดิมอีกครั้งเมื่อ 15 มิถุนายน พ.ศ. 2545 ชนะน็อค เจฟ มัลคอล์ม ยก 3 ที่ ฟิลิปปินส์ได้แชมป์มาครอง จากนั้นก็สละแชมป์และแขวนนวมไป
เฆนาโร การ์ซิอา

เฆนาโร การ์ซิอา (Genaro Garcia) นักมวยสากลชาวเม็กซิโก เกิดเมื่อ 17 กันยายน พ.ศ. 2520 ที่บูเอนาเบนตูรา รัฐชีวาวา เม็กซิโก สถิติการชก 42 ครั้ง ชนะ 36 (น็อค 20) แพ้ 6
สำเนียงสงขลา

ภาษาไทยถิ่นใต้สำเนียงสงขลา เป็นภาษาไทยถิ่นใต้กลุ่มหนึ่งที่พูดกันมากในจังหวัดสงขลา (แต่ส่วนใหญ่ของหาดใหญ่ใช้ภาษาไทยกลาง) บางส่วนของจังหวัดปัตตานี และจังหวัดยะลา ถือเป็นภาษาไทยถิ่นใต้ที่มีเอกลักษณ์พิเศษ โดยมีลักษณะที่เด่นคือ หางเสียงจะไม่ขาดห้วน แต่จะค่อยๆเบาเสียงลง ซึ่งลักษณะดังกล่าวช่วยให้ภาษาสงขลาฟังแล้วไม่หยาบกระด้างอย่างสำเนียงใต้ถิ่นอื่น นอกจากนี้ ยังมีคำที่ใช้บ่อยในสำเนียงนี้คือ คำว่า "เบอะ" หรือ "กะเบอะ" ซึ่งมีความหมายในภาษาไทยมาตรฐานว่า เพราะว่า, ก็เพราะว่า เรียกเงินว่า "เบี้ย" ในขณะที่ถิ่นอื่นนิยมเรียกว่า ตางค์ และคำที่นิยมใช้อีกคำหนึ่ง คือ "ไม่หอน" ซึ่งมีความหมายว่า ไม่เคย เช่น "ฉานไม่หอนไป" เป็นต้น
กลุ่มของสำเนียง.
ภาษาไทยถิ่นใต้สำเนียงสงขลาแยกออกเป็น 2 กลุ่ม คือ
สำเนียงสงขลากลุ่มอยู่เหนือน้ำ (โหม่เหนือ).
คือ ภาษาที่ชาวคลองหอยโข่ง สะเดา นาทวี จะนะ เทพา และสะบ้าย้อย พูดจาสื่อสารกัน ภาษาสงขลากลุ่มนี้จะมีเอกลักษณ์ เรื่องภาษาสำเนียงที่มีเอกลักษณ์เฉพาะ เช่น
สำเนียงสงขลากลุ่มอยู่ริมทะเล (โหม่บก).
โดยเฉพาะชาวสงขลาที่อยู่ในเขตอำเภอสิงหนคร อำเภอสทิงพระ และอำเภอระโนด แม้ส่วนใหญ่จะมีสำเนียงใกล้เคียงกับชาวสงขลาเหนือน้ำ (โหม่เหนือ) แต่ก็มีความแตกต่างที่เห็นได้ชัด คือ
ปลามูดหลังจุด

ปลามูดหลังจุด (ชื่อวิทยาศาสตร์: "Garra notata") ปลาน้ำจืดชนิดหนึ่ง อยู่ในวงศ์ปลาตะเพียน (Cyprinidae) มีขนาดโตเต็มที่ประมาณ 10-20 เซนติเมตร มีลักษณะคล้ายกับปลามูดหน้านอ ("G. fuliginosa") ที่อยู่ในสกุลเดียวกัน คือ ลำตัวสั้นทรงกระบอก หัวโตและแบนราบที่ด้านล่าง ด้านหน้าของหัวเว้า และมีโหนกยื่นออกเป็นตุ่มแหลม เหมือนปากที่มีฟันเป็นซี่ ๆ ซึ่งตามจริงแล้วมันมีปากจริงเป็นแบบปากดูดอยู่ด้านล่าง ลำตัวสีคล้ำอมเขียวอ่อน ข้าวแก้มมีสีส้มแดง ท้องสีจางอมส้ม ครีบอกแผ่ออกทางแนวราบ ข้อแตกต่างก็คอ ครีบหางเว้าตื้นกว่า และที่สำคัญคือ มีจุดสีดำที่โคนครีบหลังอันเป็นที่มาของชื่อ
อาหารของปลามูดหลังจุดคือ สาหร่ายและตะไคร่น้ำตามก้อนหินและท่อนไม้ใต้น้ำ โดยมักใช้ปากดูดเกาะติดกับสิ่งที่มีสาหร่ายและตะไคร่น้ำ
ปลามูดหลังจุดมักอาศัยอยู่ในลำธารน้ำไหลแรงและมีพื้นเป็นกรวดหิน เฉพาะในลุ่มน้ำสาละวินเท่านั้น
ในวัยที่เป็นลูกปลามักนิยมเลี้ยงเป็นปลาสวยงามเพื่อเก็บกินตะไคร่น้ำ
ปลามูดหลังจุดมีชื่ออื่น ๆ อีกว่า "ปลามูดพม่า"
เจ้าหญิงชิโยโกะ โคโนเอะ

เจ้าหญิงชิโยโกะ โคโนเอะ (; โรมาจิ: "Konoe Chiyoko"; : โคโนเอะ ชิโยโกะ) เป็นพระชายาใน เจ้าชายโคโนอิ ฟุมิมาโระ นายกรัฐมนตรีของญี่ปุ่นสมัยที่ 34,38 และ 39 ชิโยโกะ เป็นบุตรสาวของ โมริ ทาคาชิ ขุนนางแห่งจังหวัดบังโกะ
ฟูมิตากะ โคโนเอะ

ฟุมิตะกะ โคะโนะเอะ (近衞文隆) เป็นบุตรชายของ เจ้า ฟุมิมะโระ โคะโนะเอะ กับ ชิโยะโกะ โคะโนะเอะ บิดาของเขาเป็นนายกรัฐมนตรีของญี่ปุ่นสมัยที่ 34,38 และ 39 และท่านเป็นทหารญี่ปุ่นในสมัยโชวะ และก็ได้เป็นเจ้าของสนามกอล์ฟในญี่ปุ่น จนกระทั่งเสียชีวิตเนื่องจากป่วยหนักที่ ไซบีเรีย
ทายาท.
ฟุมิตะกะ โคะโนะเอะ สมรสกับ นางซะดะโกะ มีบุตร 1 คนคือ
 上 ISBN 4-16-753404-5、下 ISBN 4-16-753405-3
ปฏิบัติการวิลเฟรด

ปฏิบัติการวิลเฟรด  เป็นแผนการของอังกฤษที่จะวางทุ่นระเบิดตามน่านน้ำระหว่างนอร์เวย์ไปจนถึงเกาะอังกฤษ เพื่อป้องกันไม่ให้กองเรือขนส่งสินค้าของเยอรมันขนส่งเหล็กอย่างดีจากสวีเดน ฝ่ายสัมพันธมิตรสันนิษฐานไว้ว่าการกระทำดังกล่าวอาจทำให้ฝ่ายเยอรมันตอบโต้ด้วยการยึดครองนอร์เวย์ และเมื่อถึงเวลานั้น ฝ่ายสัมพันธมิตรจะใช้แผนอาร์ 4 และยึดครองนอร์เวย์
รีวเม อาซูมะ

รีวเม อาซูมะ (; โรมาจิ: "Ryumei Asuma") (28 กันยายน ค.ศ. 1944 - ปัจจุบัน) เป็นศิลปิน, นักเขียน, โปรดิวเซอร์, นักแต่งเพลง, นักแสดง และเป็นประธานบริษัทแนชัวร่อลคอมมูนนิตี้เน็ตเวิร์ค แห่งญี่ปุ่น
ครอบครัว.
อาซูมะ เป็นโอรสในเจ้าชายฟูมิตากะ โคโนเอะ กับเจ้าหญิงซาดาโกะ โคโนเอะ โดยในวัยเด็กมีชื่อว่า อาดุมะ ริว เกิดในเมืองวากายามะ หลังจากสำเร็จการศึกษาระดับมัธยมจากโรงเรียนในวากายาม่า ก็ได้เริ่มเป็นนักเขียน นักแต่งเพลง และนักร้องตั้งแต่อายุ 19 ปี
อาชีพหลัก.
เขาได้เขียนหนังสือชื่อ "Practical super powers! YOU ..." "vocation" และ "Guru", "108 really see through the lies" และได้แต่งเพลง "Hiroshi Ken Flower" และ "yearning heart Shimabara" "home", "because in love," "Life is illusory". และเป็นโปรดิวเซอร์ และศิลปินดีไซน์การตกแต่งอีกหลายงาน
เจ้าหญิงอัตสึโกะ โคโนเอะ

เจ้าหญิงโคโนเอะ โยชิโกะ (ญี่ปุ่น: 近衛温子, 2461 - 2483) เป็นธิดาใน เจ้าชายฟูมิมาโระ โคโนเอะ และ เจ้าหญิงชิโยโกะ โคโนเอะ สมรสกับ โฮโซกาวะ โมริซาดะ ผู้นำตระกูลโฮโซกาวะ และไดเมียวแห่งคุมาโมโตะ ทั้งสองมีบุตร 1 คนคือ โมริฮิโระ โฮโซกาวะ นายกรัฐมนตรีญี่ปุ่นคนที่ 79
โมริซาดะ โฮโซกาวะ

โมริซาดะ โฮโซกาวะ (17 กรกฎาคม พ.ศ. 2455 - 3 ตุลาคม พ.ศ. 2547) เป็นไดเมียว แห่งคุมะโมะโตะ และเป็นผู้นำคนที่ 17 ของตระกูลโฮโซกาวะ ของญี่ปุ่น
ครอบครัว และชีวิต.
เกิดในปี พ.ศ. 2455 เป็นผู้นำตระกูลโฮะโซะกะวะคนที่ 171912 สำเร็จการศึกษาจากมหาวิทยาลัยเกียวโต สมรสกับ เจ้าหญิงโคโนอิ อัตสุโกะ มีบุตรด้วยกัน 1 คนคือ
โมริซาดะ ได้เขียนหนังสือเรื่อง "Hosokawa's Diary," เพื่อเป็นการประกาศเรื่องราวเหตุการณ์ในสงครามโลกครั้งที่สอง และเป็น นายกสมาคมกอล์ฟแห่งประเทศญี่ปุ่น และเสียชีวิตในวันที่ 3 ตุลาคม พ.ศ. 2547 ด้วยโรคหัวใจล้มเหลว
ผลงานประพันธ์.
茶・花・史 怡園随筆 主婦の友社 1972 Flower Tea主婦NO友社history essay怡園1972
โมริฮิโระ โฮโซกาวะ

โมริฮิโระ โฮโซกาวะ (; โรมาจิ: "Hosokawa Morihiro") เป็นนักการเมืองญี่ปุ่น และเป็นนายกรัฐมนตรีคนที่ 50 ของญี่ปุ่น (ลำดับที่ 79)
ชีวิตครอบครัว.
โมริฮิโระ โฮโซกาวะ เกิดในโตเกียว เป็นบุตรชายคนโตของโมริซาดะ โฮโซกาวะ ผู้นำคนที่ 5 แห่งตระกูลโฮโซกาวะ ไดเมียวแห่งคูมาโมโตะ เขาเป็นหลานชายในเจ้าชายฟูมิมาโระ โคโนเอะ และเจ้าหญิงโคโนเอะ อัตสึโกะ เขาได้ดำรงตำแหน่งเป็นขุนนางจนกระทั่งสิ้นสุดตำแหน่งในปี พ.ศ. 2490 โดยการปกครองของทหารอเมริกัน 
โมริฮิโระจบการศึกษาจาก มหาวิทยาลัยโซเฟีย ในปี พ.ศ. 2504 หลังจากทำงานในบริษัทหนังสือพิมพ์อาซาฮิชิมบุง และได้เป็นนักการเมืองโดยเป็นสมาชิกสภาจนถึงปี พ.ศ. 2526 ได้ลาออกไปเป็นผู้ว่าราชการจังหวัดคูมาโมโตะ และได้ตั้งพรรคการเมือง JNP
เจ้าชายทะกะชิแห่งโคะโนะเอะ

เจ้าชายทะกะชิแห่งโคะโนะเอะ (พ.ศ. 2458 - ปัจจุบัน) เป็นนักประวัติศาสตร์ เป็นโอรสในเจ้าชายโคโนเอะ ฟุมิมาโระ และเจ้าหญิงโคโนเอะ ชิโยโกะ จบการศึกษาจากมหาวิทยาลัยโตเกียว สาขาประวัติศาสตร์ ปัจจุบันเป็นอาจาร์ยอยู่ที่ มหาวิทยาลัยโตเกียว สาขาประวัติศาสตร์ และเป็นประธานบริษัทโคดะมะ และเป็นคนที่เปิดเผยข้อความสุดท้ายที่ เจ้าชายฟุมิมะโระ พระบิดาทิ้งเอาไว้ก่อนจะดื่มยาพิษว่า
<templatestyles src="แม่แบบ:คำพูด/style.css" />"ฉันได้ทำความผิดพลาดมากมาย คงไม่อาจยืนต่อไปและยอมรับการเป็นอาชญากรสงครามได้..."
21464 ชินอรุณชัย

21464 ชินอรุณชัย (1998 HH88) เป็นดาวเคราะห์น้อยดวงหนึ่งในแถบหลัก ค้นพบเมื่อวันที่ 21 เมษายน พ.ศ. 2541 (ค.ศ. 1998) โดยทีมวิจัยดาวเคราะห์น้อยใกล้โลกลินคอล์น ที่เมืองโซคอร์โร รัฐนิวเม็กซิโก มีชื่อรหัสในขณะค้นพบว่า 1998 HH88
ชื่อของดาวเคราะห์น้อยมาจากนามสกุลของ นายทนงศักร ชินอรุณชัย หนึ่งในสามเยาวชนไทยผู้ทำโครงการ "การแตกตัวของฝักต้อยติ่ง" และได้รับรางวัลแกรนด์อวอร์ด (Grand Award) จากงานอินเทลไอเซฟ (Intel International Science and Engineering Fair: ISEF) ที่สหรัฐอเมริกา เมื่อปี พ.ศ. 2549
ไมเคิล ไรท์

ไมเคิล ไรท์ บางครั้งสะกดว่า ไมเคิล ไรท (12 เมษายน พ.ศ. 2483 — 7 มกราคม พ.ศ. 2552) หรือ เมฆ มณีวาจา เป็นนักเขียน นักคิด นักวิจารณ์ทางด้านประวัติศาสตร์ สังคม และไทยคดีศึกษา
ประวัติ.
ไมเคิล ไรท์ มีชื่อไทยว่า เมฆ มณีวาจา เกิดเมื่อวันที่ 12 เมษายน พ.ศ. 2483 ที่เมืองเซาแทมป์ตัน (Southampton) ประเทศอังกฤษ ไรท์ เข้ามาในประเทศไทยเมื่อ พ.ศ. 2504 ทำงานกับธนาคารกรุงเทพ แรกเริ่มในตำแหน่งพนักงานแปลเอกสาร ท้ายที่สุดเป็นตำแหน่งผู้เชี่ยวชาญด้านต่างประเทศ ศูนย์สังคีตศิลป์ ธนาคารกรุงเทพ สาขาผ่านฟ้า (ปัจจุบันคือ หอศิลป์สมเด็จพระนางเจ้าสิริกิติ์ พระบรมราชินีนาถ)
ไรท์เป็นผู้มีความสามารถในการใช้ภาษาไทยดีมาก ทั้งการพูด และการเขียน สารคดีของเขามีสำนวนการเขียนที่สนุกสนาน และมักนำเสนอแนวคิดการตีความต่าง ๆ ที่น่าสนใจ ทั้งทางประวัติศาสตร์ และสังคม โดยเริ่มเขียนบทความลงในนิตยสารศิลปวัฒนธรรม ตั้งแต่ฉบับปฐมฤกษ์ ซึ่งออกเมื่อเดือนพฤศจิกายน พ.ศ. 2522 และเขียนเป็นประจำในวารสารนั้นเกือบทุกฉบับ และยังเขียนในวารสารอื่น และหนังสือพิมพ์อีกหลายฉบับ
ไรท์ถึงแก่กรรมเมื่อวันที่ 7 มกราคม พ.ศ. 2552 ด้วยโรคมะเร็งปอด ที่โรงพยาบาลกรุงเทพ สิริรวมอายุได้ 69 ปี
ผลงาน.
มีการการรวบรวมบทความที่เขาเขียนขึ้นเป็นประจำลงนิตยสารต่างๆ ในเครือของมติชน ออกมาเป็นหนังสือหลายเล่ม อาทิ 
เกียรติประวัติ.
มูลนิธิเสฐียรโกเศศ-นาคะประทีป ยกย่องให้เขาว่าเป็นผู้มีอุปการคุณต่อวงการไทยคดีศึกษา
ยกสยามปี 2

ยกสยาม เป็นรายการเกมโชว์ควิซโชว์ ซึ่งเน้นส่งเสริมให้คนในแต่ละจังหวัดรักบ้านเกิด รวมทั้งใช้ความรู้ความสามารถที่เกี่ยวกับประเพณีวัฒนธรรมท้องถิ่นในแต่ละจังหวัดเพื่อตอบคำถาม หลังจากที่ประสบความสำเร็จใน ยกสยามปี 1 ทำให้มีการจัดการแข่งต่อในปีที่สอง ออกอากาศตั้งแต่ทุกวันจันทร์ - วันศุกร์ เวลา 18.27 - 18.52 น. เริ่มออกอากาศครั้งแรกเมื่อวันที่ 12 มกราคม พ.ศ. 2552 ทาง โมเดิร์นไนน์ ทีวี ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ดำเนินรายการโดย ปัญญา นิรันดร์กุล 
นอกจากนั้น พระบาทสมเด็จพระวชิรเกล้าเจ้าอยู่หัว เมื่อครั้งดำรงพระอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ได้พระราชทานแผ่นประกาศนียบัตรจารึกพระนามาภิไธยย่อ "ม.ว.ก." เพื่อเป็นเกียรติแก่จังหวัดผู้ชนะในรายการยกสยาม
วิธีการแข่งขัน.
กติกา.
จะแข่งกันเป็นภาคทั้งหมด 5 ภาค ซึ่งแชมป์แต่ละภาคนั้นนอกจากจะได้รับเงินรางวัลไปก่อน 1 ล้านบาทและถ้วยรางวัลจากรัฐมนตรี แล้วในรอบชิงชนะเลิศ แชมป์และรองแชมป์ของทั้ง 5 ภาคจะเข้ามาชิงชัยกันเพื่อครองสิ่งอันเป็นสิริมงคลแก่ชีวิตกับ แผ่นเกียรติยศพระราชทานฯ จากสมเด็จพระบรมโอรสาธิราชฯ สยามมกุฎราชกุมาร พร้อมเงินรางวัล 1 ล้านบาท เพื่อเป็นเกียรติแก่จังหวัดผู้ชนะในรายการยกสยาม
วิธีการตอบ.
การยกป้ายคำตอบในเกมจะแตกต่างจากยกสยามในปีแรก โดยหลังจากพิธีกรอ่านคำถามจบ จะมีเวลาในการปรึกษาภายในทีม 1 นาที จากนั้นการยกป้ายคำตอบจะให้หัวหน้าทีมและลูกทีมยกป้ายคำตอบพร้อมกัน (เหมือนกับ ยกที่ 3 ในรอบชิงชนะเลิศ ยกสยามปีที่ 1)
รอบการแข่งขัน.
กติกายกสยามนัดพิเศษ.
ในการแข่งขันนัดพิเศษนี้ การเทคำตอบผิด จะไม่มีผลทำให้ตกรอบแต่อย่างใด
ผลการแข่งขัน.
ภาคตะวันออก.
รอบที่ 1 (รอบคัดเลือก).
ในภาคตะวันออกมีทั้งหมด 7 จังหวัด โดยจะมี 1 จังหวัดที่จะได้ไปในรอบต่อไปทันที ไม่ต้องแข่งขันในรอบแรก
<templatestyles src="Col-begin/styles.css"/>
ซาลเว โอ ปาเทรีย

<ns>0</ns>
 <revision>
 <timestamp>2009-01-07T14:49:07Z</timestamp>
 <contributor>
 <username>Kinkku Ananas</username>
 </contributor>
 <comment>ซาลเว โอ ปาเทรีย ถูกเปลี่ยนชื่อเป็น ซัลเบ โอปาเตรีย</comment>
 <origin>1559875</origin>
 <model>wikitext</model>
 <format>text/x-wiki</format>
กิตติศักดิ์ ชลศึกษ์

กิตติศักดิ์ ชลศึกษ์ ชื่อเล่น "หนึ่ง" ผู้ประกาศข่าวสถานีวิทยุโทรทัศน์แห่งประเทศไทยและ TrueVisions รวมถึงเป็นผู้บรรยายกีฬาให้กับ European Tour, Asian Tour, All Thailand Golf Tour และ Honda LPGA Thailand เป็นต้น
คุณกิตติศักดิ์ ชลศึกษ์ เกิดเมื่อ 3 เมษายน พ.ศ. 2513 ที่โรงพยาบาลศิริราช หลานของ คุณสุกัญญา ชลศึกษ์ (กฤษณา อโศกสิน) ศิลปินแห่งชาติ สาขา วรรณศิลป์
ครอบครัว.
แต่งงานกับ คุณลาวัลย์ ศิวานุวัฒน์ เมื่อวันที่ 19 พฤศจิกายน 2542 มีบุตรชาย 1 คนชื่อ ภูวิศ ชลศึกษ์ (น้องฌอน หรือ Sean) เมื่อ 2 สิงหาคม 2550
งานด้านกีฬาและโทรทัศน์.
ผู้บรรยายกอล์ฟทาง ทรูวิชั่นส์ ยูบีซี,
ผู้บรรยายกีฬารายการพิเศษ เช่น โอลิมปิก เกมส์ เอเชี่ยนเกมส์ และ ซีเกมส์,
พิธีกรรายการ Golf@Five ทาง ททบ 5,
พิธีกรการแข่งขันกอล์ฟอาชีพของ TPC Tour ในประเทศไทย และรายการ Asian Tour ในประเทศไทย,
พิธีกรรายการ Sixty Minute II in Thailand
อื่นๆ.
สมาชิกโครงการเรือเยาวชนเอเซียอาคเนย์ ปี 1989 (The Ship for Southest Asian Youth Program)
พีหนึ่งเคยทำงานที่บริษัท MY COMBAR กับเพื่อนร่วมงานที่น่ารักอีกหลายคน
ตราสารทุน

ตราสารทุน หรือ ตราสารแห่งทุน  เป็นตราสารทางการเงินที่แสดงถึงการจัดแหล่งเงินทุนจากการเป็นเจ้าของ ซึ่งจะมีความผูกพันในฐานะเจ้าของหุ้นส่วนกิจการ
ปลาแอตแลนติกทาร์ปอน

ปลาแอตแลนติกทาร์ปอน  ปลาทะเลขนาดใหญ่ชนิดหนึ่ง มีชื่อวิทยาศาสตร์ว่า "Megalops atlanticus" ในวงศ์ปลาตาเหลือก (Megalopidae) จัดเป็น 1 ใน 2 ชนิดของปลาในวงศ์นี้ มีรูปร่างเหมือนปลาตาเหลือกซึ่งเป็นปลาในสกุลเดียวกัน ต่างกันเพียงปลาแอตแลนติกทาร์ปอนมีดวงตาขนาดเล็กกว่าเมื่อเทียบเป็นสัดส่วนกับขนาดของหัว ส่วนหัวมีขนาดเล็กกว่าเมื่อเทียบกับสัดส่วนของลำตัว ส่วนหัวตรงบริเวณหน้าผากเหนือตา มีลักษณเป็นหยัก ทำให้ปากดูเชิดขึ้นด้านบนมากกว่าและจะชัดเจนมากเมื่อปลาโตขึ้น ลำตัวค่อนข้างเพรียวยาวกว่าชัดเจน ไม่ป้อมสั้นและไม่มีเยื่อไขมันคลุมตาเหมือนปลาตาเหลือก
อีกทั้งรูปร่างเมื่อโตขึ้นมาเต็มที่อาจยาวได้ถึง 2.5 เมตร หนักถึง 161 กิโลกรัม ซึ่งใหญ่กว่าปลาตาเหลือกมาก จนได้รับฉายาในภาษาอังกฤษว่า "ราชาสีเงิน" (Silver king)
มีการแพร่กระจายพันธุ์ในแถบมหาสมุทรแอตแลนติกแถบชายฝั่งทะเลตั้งแต่แอฟริกาตะวันตก, ทวีปอเมริกาเหนือจนถึงแคนาดาและจนถึงทวีปอเมริกาใต้ เป็นปลากินเนื้อ กินสัตว์น้ำขนาดเล็กกว่าเป็นอาหาร นิยมตกเป็นเกมกีฬา
สามารถปรับตัวให้อยู่ในน้ำกร่อยหรือน้ำจืดได้ และนิยมเลี้ยงเป็นปลาสวยงามด้วย ซึ่งเป็นปลาที่มีราคาขายแพงมาก
วงศ์ปลาตาเหลือก

วงศ์ปลาตาเหลือก  วงศ์ปลากระดูกแข็งในอันดับ Elopiformes ในชื่อวงศ์ว่า Megalopidae เป็นปลาทะเลขนาดใหญ่ ที่สามารถปรับตัวให้อยู่ในน้ำกร่อยหรือน้ำจืดได้ มีรูปร่างโดยรวมป้อม ปากกว้าง ที่ใต้คางระหว่างกระดูกกรามล่างมีแผ่นกระดูกแข็ง 1 ชิ้น และมีก้านครีบหลังอันสุดท้ายยื่นยาวเป็นเส้น เกล็ดเป็นสีเงินแวววาวตลอดทั้งลำตัว ตามีขนาดโต และมีเยื่อไขมันคลุมตาในปลาตาเหลือก ("Megalops cyprinoides") เป็นปลาที่กินเนื้อเป็นอาหาร แต่ไม่มีฟัน เมื่อจับเหยื่อจะใช้เพียงกรามนั้นงับ
ปลาในวงศ์นี้มีอยู่เพียงแค่สองชนิดเท่านั้น จัดอยู่แค่ในสกุลเดียว คือ "Megalops" ได้แก่ ปลาตาเหลือก ("M. cyprinoides") หรือ ปลาแปซิฟิกทาร์ปอน กระจายพันธุ์อยู่แถบมหาสมุทรแปซิฟิกตะวันออก ขนาดเมื่อโตเต็มที่ได้ 1.5 เมตร และ ปลาแอตแลนติกทาร์ปอน ("M. atlanticus") กระจายพันธุ์อยู่ที่มหาสมุทรแอตแลนติกตั้งแต่แอฟริกาตะวันตก, อเมริกาเหนือจนถึงอเมริกาใต้
ซึ่งทั้งหมดนิยมตกเป็นเกมกีฬา และมีการเลี้ยงเป็นปลาตู้เนื่องจากความใหญ่ในรูปร่างและความสวยงามด้านสีเงินที่แวววาวของเกล็ด อีกทั้งยังมีพฤติกรรมการกินอาหารที่ว่องไว
ลินุกซ์ลินปัส

ลินุกซ์ลินปัส  เป็นระบบปฏิบัติการจำพวกการแจกจ่ายลินุกซ์ที่มีต้นแบบมาจากฟีดอรา ถูกสร้างขึ้นโดยบริษัทไต้หวันชื่อ Linpus Technologies Inc. ลีนุกซ์ Linpus ถูกออกแบบสำหรับตลาดเอเชียด้วยการสนับสนุนยูนิโคดสำหรับภาษาจีนและภาษาญี่ปุ่น Lipus Linux เวอร์ชันพิเศษที่ชื่อ Linpus Lite ถูกเขียนขึ้นสำหรับใช้กับอุปกรณ์ฮาร์ดแวร์ราคาประหยัด เช่น เน็ตบุ๊ค โดยมีลักษณะเรียบง่ายแสดงผลเป็นแท็ป และไอคอนในโหมด Simple mode ส่วนในโหมด PC mode การแสดงผลนั้นออกแบบใกล้เคียงกับระบบปฏิบัติการไมโครซอฟท์วินโดวส์ นอกจากนี้เป้าหมายยังถูกตั้งไว้ที่อุปกรณ์พกพาซึ่งมีขนาดหน้าจอที่เล็กกว่า สามารถสนับสนุนความละเอียดต่ำถึงระดับ VGA (640x480) เน็ตบุ๊ค Acer Aspire One, Northtec Gecko และ AIRIS KIRA Series เป็นเน็ตบุ๊คที่ได้รับการติดตั้ง Linpus Lite Linux มาพร้อมกับอุปกรณ์ อีกทั้งยังมีเวอร์ชันสำหรับเดสก์ท็อปคอมพิวเตอร์ และเซิร์ฟเวอร์ รวมถึงเวอร์ชันมัลติมีเดียที่เรียกว่า Linpus Media Center ซึ่งจะประกอบด้วย Upgrade Pack สำหรับการใช้งาน DVD, MP3, MWV หรือ codec อื่น ๆ ที่ไม่สามารถใช้งานได้ฟรี
ภาษาโปโรฮาโนน

<ns>10</ns>
 <id>27914</id>
 <redirect title="แม่แบบ:กล่องข้อมูล ภาษา" />
 <revision>
 <id>115907</id>
 <timestamp>2006-02-24T08:29:34Z</timestamp>
 <contributor>
 <username>Manop</username>
 <id>513</id>
 </contributor>
 <minor />
 <origin>115907</origin>
 <model>wikitext</model>
 <format>text/x-wiki</format>
ภาษาโปโรฮาโนน  เป็นภาษากลุ่มวิซายันที่ใช้พูดในหมู่เกาะคาโมเตส จังหวัดเซบู ประเทศฟิลิปปินส์ ใกล้เคียงกับภาษาฮีลีไกโนนและภาษามัสบาเต เข้าใจได้บางส่วนกับภาษาเซบูซึ่งมีศัพท์ใช้ร่วมกันร้อยละ 87
ภาษาซูรีเกา

<ns>10</ns>
 <id>27914</id>
 <redirect title="แม่แบบ:กล่องข้อมูล ภาษา" />
 <revision>
 <id>115907</id>
 <timestamp>2006-02-24T08:29:34Z</timestamp>
 <contributor>
 <username>Manop</username>
 <id>513</id>
 </contributor>
 <minor />
 <origin>115907</origin>
 <model>wikitext</model>
 <format>text/x-wiki</format>
ภาษาซูรีเกา (ฟิลิปีโนและ) เป็นภาษาท้องถิ่นในฟิลิปปินส์ ใช้พูดในจังหวัดซูรีเกาเดลนอร์เตและบางส่วนของจังหวัดอากูซันเดลนอร์เต ใกล้เคียงกับภาษาบูตัวนอนและภาษาเตาซุก
คริส ซากิต

คริส ซากิต (Cris Saguid) นักมวยสากลชาวฟิลิปปินส์ เกิดเมื่อ 8 พฤษภาคม พ.ศ. 2507 ที่มินโดโร ฟิลิปปินส์ สถิติการชก 59 ครั้ง ชนะ 45 (น็อค 23) เสมอ 4 แพ้ 10
ประวัติ.
ซากิตขึ้นชกมวยสากลครั้งแรกเมื่อ 9 เมษายน พ.ศ. 2530 ชนะน็อค จอห์นนี่ วิลเลียม ยก 1 จากนั้นขึ้นชกชนะเป็นส่วนใหญ่ เคยเดินทางมาชกในไทยเมื่อ พ.ศ. 2532 ชนะคะแนน ดาวใหม่ ศิษย์โคดม และแพ้คะแนน บางแสน ยอดมวยดัง จากนั้น ได้ครองแชมป์ฟิลิปปินส์รุ่นเฟเธอร์เวทเมื่อ 3 กุมภาพันธ์ พ.ศ. 2533 ชนะน็อค ตรีกัน ปานาส ยก 3 ป้องกันตำแหน่งได้ 2 ครั้ง ก็ได้ไปชิงแชมป์ OPBF รุ่นเฟเธอร์เวทที่เกาหลีใต้ เมื่อ 10 พฤศจิกายน พ.ศ. 2533 แพ้คะแนน ปาร์ค ยุงคยุน ไม่ได้แชมป์ ต่อมา ซากิตได้ชิงแชมป์ OPBF รุ่นเฟเธอร์เวทที่ว่างเมื่อ 11 มิถุนายน พ.ศ. 2534 ชนะน็อค ร็อบบี ราแฮมเมตัน ยก 6 ที่ อินโดนีเซีย ป้องกันตำแหน่งได้ 2 ครั้ง ก่อนจะเสียแชมป์ไปเมื่อ 19 กรกฎาคม พ.ศ. 2535 แพ้คะแนน เซอิจิ อาซากาวา ที่ ญี่ปุ่น ซากิตขึ้นชกชนะต่อเนื่องอีก 5 ครั้ง ก็ได้ชิงแชมป์ OPBF รุ่นเฟเธอร์เวทที่ว่างเมื่อ 11 กันยายน พ.ศ. 2536 ชนะคะแนน ออกกี บักริน ที่ ฟิลิปปินส์ จากนั้น ซากิตป้องกันแชมป์ได้ 1 ครั้ง ก็เสียแชมป์ให้ทสึโยชิ ฮาราดาไป โดยเป็นฝ่ายแพ้คะแนนเมื่อ 26 เมษายน พ.ศ. 2537 ซากิตกลับมาครองแชมป์ OPBF ได้เป็นสมัยที่ 3 เมื่อขึ้นชิงแชมป์ที่ว่างเมื่อ 30 กันยายน พ.ศ. 2537 ชนะคะแนน สิงห์หนุ่ม ชูวัฒนะ ป้องกันตำแหน่งได้ 2 ครั้ง ก็เสียแชมป์ให้ ยูจิ วาตานาเบ้ ไป โดยเป็นฝ่ายแพ้น็อคในยกที่ 4 เมื่อ 11 กันยายน พ.ศ. 2538 หลังจากซากิตเสียแชมป์ไปแล้ว เขาขึ้นชกอีกเพียง 3 ครั้ง หลังจากที่ชกแพ้น็อค มาซาอากิ โมโรโอกะ ยก 4 เมื่อ 2 กันยายน พ.ศ.2539 แล้วเขาก็แขวนนวมไป